Kutubxona - Sabohiddan Qudrat Oqsol. Qosh qorayganda (hikoya) / Kiril\nSiz shu sahifadasiz: Sabohiddan Qudrat Oqsol. Qosh qorayganda (hikoya) / Kiril\nМуаллиф Сабоҳиддан Қудрат Оқсол\nАсар номи Қош қорайганда (ҳикоя)\n- Жаҳон/Ҳинд адабиёти\n- Сабоҳиддан Қудрат Оқсол\nҚош қорайганда (ҳикоя)\nСабоҳиддан Қудрат Оқсол\nИлонизи сўқмоқ тоғга туташиб кетганди. Сўқмоқнинг ярмига кўтарилган Рафиқбей йўл бўйидаги ойналари чанг босган кичкина боққоллик дўкони олдида тўхтади. Дўконча қаршиси — шундоққина ёнғин излари билиниб турган сайхонлик бўлиб, унинг ортида денгиз кўзга ташланарди. У ҳар куни кечқурун ишдан қайтаётганда, шу ерда бир оз нафас ростлаб олиш учун тўхтарди.\nБоққоллик дўконининг ортида сўқмоқ қайрилади. Бу ердан эса унинг уйи шундоққина кўриниб туради, шу важдан қадам ташлаши ўз-ўзидан енгиллашиб, кўнгилли туюлади. Одатда, ланг очиқ ойна олдида чорпояда ўтирадиган ҳурматли дўст-ёрлари, дўкандорлар билан саломлашганча, уйга етиб қолганини ўзи ҳам билмай қоларди.\nБўялмаган ёғоч эшикни итариб, у мўъжазгина ҳовлига кирди. Таниш қадам товушларини эшитиб, хотини унга пешвоз чиқди. Одатдагидек, у эрининг қўлидан портфелини олиб, бошидан шляпасини ечди-да: «Хуш келибсиз! Қандай янгиликлар бор?»—деб сўради. Мазкур саволга у ҳар доим тахминан шундай жавоб берар-ди: «Ҳаммаси жойида, Нозима. Кўча бирам иссиқки».\nБу оқшом ҳам у одатдагидек жавоб берди. Бу ҳеч бир маънони англатмайдиган жавоб фаслга қараб турланиб турарди: ёзда —иссиқ, қишда —совуқ, илиқ куз кунлари эса шамол ҳақидаги хабар ҳам қўшиб айтиларди. Гўё Нозимахонимни ҳаво ҳақидаги хабардан бошқачада иссиқми, еки совуқ эканлигини билишга қурби етмайдигандек, Рафиқбей ҳеч қачон ўз одатини бузмасдн. Улар юқорига кўтарилишди. Бугун Рафиқбей ҳар кунгидан ҳам камгап эди. Дарвоқе, у гапга унчалик чечан эмасди. У фақат твагиларнинг баҳслари ҳамда ҳазил-мутойибаларига қулоқ солиб ўтирарди. Лекин унинг бугунги одамовилиги негадир хотинининг юрагига ғул-ғула солди.\n— Сизга нима бўлди? Тобингиз қочдими?\n— Йўқ, ўзимшундай. Кофе тайёрлаб бер. Xонада ёлғиз ўзи қолгач, у енгил нафас олди, кейин\nешикка яқинлашди. Ёлғизлигингга ҳеч ким дахл қилмаслиги учун беркиниб олсангда, кейин дераза олдига ўтириб олиб уйланиб, хизматга кирганингдан тортиб ҳозирги кунгача ўтган бутун умрингни бир бошдан эсласанг. У қулфдаги калитни буради. Эшикнинг берклигига қаноат ҳосил қилган Рафиқбей костюмини ечиб, галстугини бўшатди-да, дераза олдидаги креслога ўтирди. Ойнадан ҳамон ўша тор кўчанинг ўртасидаги сайхонлик, унинг ортида эса денгиз кўзга ташланиб турарди. Денгиз ва ундаги кемалар узоқдан худди акварел бўёқли расмга\n. ўхшаб қилт этмайди. Лекин у ўз хаёлларига шўнғиганча, ҳатто денгизни ҳам сезмай ўтирарди. Қулоғи ғайри-табиий равишда шанғиллаб, тасаввурида навниҳол Нозимахоним, унинг қаллиғи гавдаланди. У қаллиғини бундан ўттиз тўрт йил аввал қандай бўлса шундай ҳолда кўриб турарди: нозик-ниҳол, мулойим маҳлиқо. Йиллар уни қандай ўзгартириб юборди-я! Сочлари худди наматга ўхшаб кетган. Қўллари-чи. Рафиқбей унинг олдига биринчи марта келганда, у бурчакка ўтириб олиб аччиқ кўз ёши тўкаётганди. Кўз ёшдан ҳатто қовоқлари шишиб кетганди. Агар келин тўйдан бир кун олдин таомилдагидек йиғи-сиғи бошламаса, одамлар уни айб қилишган бўларди. Унинг кўз ёшини тийиш учун нималар демаганди ўшанда! Ҳеч қандай гап кор қилмаслигини сезиб, у қизнинг қордай опдақ, юмшоқ, мулойим қўлидан ушлади. Ҳа, унинг Ҳозирги ёрилган, дағал қўллари бир вақтлар шундай эди.\nУнинг ўзи ҳам чакки эмасди: эгнида қора йўл-йўл матодан шим, ёқаси крахмалланган кўйлак. Канселяриядаги биринчи йил хизмати. Ишдан кейин сабрсиз ҳаяжон ва севгидан энтикканча уйга шошиларди. Нозима уятдан қип-қизарганча унга, оилаларида яқинда учинчи одам пайдо бўлишини билдирди. Ўшанда бу янгиликни эшитгач, шодликдан нафаси бўғзига тиқилиб қолай деганди. Муқаддас, уларнинг тўнғич қизлари дунёга келди. Чақалоқ билан бирга уйга бир олам қувонч кириб келгандай эди! Мана шу қувноқ қизалоққа ҳатто икки йил ҳам яшаш насиб этмаслигини ким билибди, дейсиз. Бу бебақо дунё мана шундай. Қизларининг ўлимидан кейин, уч йилгача фарзанд кўришмади. Кейин Нуртен дунёга келди, беш йилдан сўнг Йилмаз туғилди, У оилага том маъносида бахт келтирди, Рафиқбей хизмат пиллапоясида бир поғона кўтарилди. Ўшанда Йилмаз бир ҳафталик бўлганди. Бутун квартал гуллаётган акас ҳидига чулғанган бўлиб, назарида дарахтлар ҳам худди у каби бахтдан энтикаётганга ўхшарди. Мовий осмонда паға-паға булутлар сузиб юрарди, Балиқ бозорида янгигина тутилган қалқонбалиқни туширишаётган эди. Ушанда шайтон йўлдан уриб, Рафиқбей ўзини тутолмай, бозордаги вино дўкончасига кирганди. Бор-йўғи уч қадаҳгина ичдию, уйига худди қанот ҳосил қилгандай учиб кетди. Қани энди ўзинг билан кўчанинг бутун шовқин-суронию, булутларнинг намлиги, барча гулларнинг муаттар атрию дарахтларни илдиз-пилдизи билан суғуриб олиб қўшқўллаб уйга олиб келсанг. Ўшанда у эшикни оёғи билан бир тепди, эшик бечора деворга зарб билан урилиб, мунгли ғий-қиллади. Пиллапоялардан сакраганча хонага учиб-қўниб кириб борди. Нозимахоним уни адоват билан кутиб олди, лекин унинг парвойи фалак эди.\nЙиллар ўтди. Нуртен ўқишга борди. Йилмаз юра бошлади. Кейин ҳам мактабга қатнади. Ўқишнинг биринчи саккиз ойи бадалида у қанча ручкани ишдан чиқариши ҳеч кимнинг тушига кирмаганди. Нақ эллик бешта-я!\nРафиқбейнинг ҳуши ўзига келди. Кимдир эшикни жон-жаҳди билан тақиллатмоқда эди. Юраги ўйнаганча сакраб ўрнидан турдида эшикни очишга шошилди. Ранги докадай оқариб кетқан Нозимахоним қўлида ликобда қаҳва кўтарганча унга қўрқа-писа қараб турарди.\n— Нима қиляпсан?—деди жон ҳолатда у.— Беш минутдан бери тақиллатяпман. Нега эшикни очмадинг? Сенинг дастингдан жинни бўлиш ҳеч гапмас.\nРафиқбей миқ этмасди. Xудди шундоқ ёнгинасида қаҳва майдалагич тарақлаётгандек қулоғи ҳамон шанғиллаб турарди. Нозимахоним бир оз ўзини тутиб олгач, нега дарҳол эшикни очмаганлигини сўраб-суриштира бошлади. Унга нима десайкин? «Ҳув бирда ичиб келганимни эслаётгандим, десинми?» Бу билан ниманиям тушунтироларди? У эрига ҳеч балога ақли етмай ҳайрат-ланиб қарайди-да, мияси айниброқ қобди, шекилли, деб ўйлайди-қўяди. Баъзида ўзимизга-ўзимиз тушунолмаймиз-ку, бошқаларни, ҳатто у энг яқин одаминг бўлса ҳам тушуниши чикора! Ҳеч ким, ҳеч қачон шу вақтгача бировнинг қалбида нима бўлаётганини англаб етган эмас.\nУ Нозимахонимнинг қўлидан ликобчани олдида, яна креслога бориб ўтирди. Xотини унинг қаршисига ўтириб эрининг юзига синчков тикилганча, ғайритабиий қилиғининг мағзини чақишга уринарди. Қаҳвадан ҳўплагач, Рафиқбей ўзини бир оз дурустроқ сезди. Унинг қаршисида навниҳол келинчак эмас, кекса аёл — унинг хотини ўтирарди. Гуллаётган акаснинг муаттар ҳиди ҳам бир зумда учди-кетди. Ҳафсаласи пир бўлганини сездирмаслик учун қаҳвадан ҳўплади, ниҳоят, юраги бир маромда ура бошлаганини сезди. У сигаретани тутатиб, ҳузур қилиб тортганидан сўнг, Нозимахонимдан:\n— Нуртен келмадими?— деб сўради.\n— Ҳали келгани йўқ. У бугун тикувчиникига, кейин дугонасиникига бормоқчийди, агар вақти қолса, тиш докторига учрамоқчи эди.\n— Охирги вақтда тез-тез кеч иеладиган одат чиқардими, дейман. Бу биринчи марта эмас, ҳали қарасанг, тикувчиникига кетган бўлади, ҳали қарасанг, тиш докторига учрашмоқчи, ҳали қарасанг, дугонасиникига.\n— Бекорга хафа бўляпсиз Бечора эртаю-кеч машинка қилгани-қилган. Бир оз кўнглини ёзиб келса, нима қипти? Ахир, ҳар қандай асаблар ҳам дош беролмайди,\n— Ким уни машинкада ёзсин, деб мажбур қилибди? Ҳа, майли! Йилмаз қаерда?\n— Клубга чақиришган экан.. Эртага уларнинг матчику.\nНозимахоним эрига нима бўлганлигини билолмай ўрнидан турди-да, кечки овқат тадоригида ошхонага равона бўлди. Эри росаям қариб қолибди-я! Ҳатто нима қилаётганини ҳам билмайди-я. Иссиқ билан ҳорғинлик унинг тинкасини қуритган, шекилли. Xонага беркиниб олиб, эшикни очмаганига ўласанми! Кейин гўё ҳеч нарса бўлмагандек эшикни очиб, болаларни суриштира бошлаганига нима дейсиз?\nБу орада яна Рафиқбейнинг фикрлари ўтмишга қайтиб, тизгинсиз хаёллари худди тошқин вақтида йўлида учраган далаю-дашт, шаҳар ҳамда қишлоқларни ювиб кетаётган дарёдек ҳокимона, шафқацизлик билан ёпирилиб келмоқда эди.\nПастдан, ошхонадан куйган ёғнинг қўланса ҳиди келарди. Афтидан, бақлажон қовуришаётибди, шекилли. Денгиз устидаги осмон қоп-қорайди. Кварталдаги ёғоч уйлар, унинг илонизи сўқмоқлари нимқоронғиликка чулғанган. Узоқ-яқинда битта-яримта чироқлар кўзга ташлана бошлади. Беш дақиқаям ўтмасдан қоронғилик қуюқлаша бориб, тез орада ҳаммаёққа зимистон чўкди. Шаҳар узра ёруғ куннинг қолган-қутган манзараларини ҳам йўл-йўлакай ўз қаърига тортганча тун чўкмоқда эди. Чарчаб, ҳолдан тойган эркак ва аёллар ишдан қайтиб келмоқда эдилар. Дераза олдида ўтирган Рафиқбейга кўзи тушган одамлар у билан саломлашишар ёки унга қараб мулойим жилмайиб ўтишарди. Унинг кўз олдидан ўтмишнинг соялари бирин-кетин ўтарди, бошлиқлар, хизматдошлари, қаҳвахонадаги ошналари, қариндош-уруғлари, ёшлигида газетадаги расмларидангина танийдиган машҳур одамлар, трамвай ҳамда автобус кондукторлари.\nШаҳар ташқарисидаги Кучуксувга қилган сафарларини эслади. Кўприкнинг олдида улар тиқин пароходга ўтирдилар. Бўш жой йўқ эди. Совуқ котлет, дўлма ҳамда пирожки солинган пакетларни қўлда ушлаганча тикка туришга тўғри келди. Пароход Кучуксувга келиб тўхтаганда йўловчиларнинг ярми тушиш тараддудига тушишди. У ҳам трапдан хотини билан гаплашиб, кўз уриштирганча одимлаб борди. Кўксув ариғи яқинидаги ўтлоққа жойлашишди. Гиламчаларни солиб, қаҳва қайнатишди. Ушанда Нуртен ўн тўрт, Йилмаз эса тўққиз ёшда эди. Болалар ариқ бўйида турли рангдаги тошларни теришарди. Соат ўн бирда ҳаммалари жам бўлиб, котлет, дўлма ҳамда пирожкилар тўкиб ташланган дастурхон атрофига ўтиришди. Овқатдан кейин яна қаҳва ичишди. Сўнг, у бошига костюмини буклаб қўйиб ухлаш учун ётди. Оҳ, ўшандаги унутилмас, ажабтовур туш! У тушни айни ўша Кучуксувда, овқатдан кейин уйқуга кетганда кўрганди. Ёнгинасида хотини, болалари. Тасодифни қарангки, айни ўша куни унинг тушига яъни, бола-чақалари қуршовидаги оила бошлиғига, канселярияда столи унинг столи қаршисига қўйилган ҳамкасабаси Xандон кирибди. Ҳатто ҳозир ҳам ўша тушни эслаганда юраги орқасига тортиб кетади.\nТушига Xандон иккаловлари шўх-шодон гаплашганча қайиққа ўтираётганлари кирибди. Унинг қўнғир сочлари шундай гўзалки, бели эса хипчагина Xандон деганда, ҳамманинг оғзининг суви бекорга қочмасди-да, ўзиям. Мана шу париваш қулоғига кўнглини ийдирадиган гапларни шивирлаганча, пинжига суқилиб борарди.\nБемаъни тушдан таъби хира бўлган Рафиқбей анчагача ўзига келолмади. На хотини тутқазган қаҳва, на мактабдаги қўшиқларини хиргойи қилаётган Нуртеннинг чуғурлаши, на Йилмазнинг ўпичлари унинг аввалги хуш кайфиятини қайтаролмади. Боз устига, оила аъзоларини чулғаган шод-хуррамлик уни бундан бешбаттар жиғига тегарди. Нега энди унинг тушига фақатгина сўрашиб юрадиган, шунда ҳам ҳатто ҳафталаб гаплашмайдиган аёл кирди экан-а? Аслида уларнинг гаплашадиган гаплари ҳам йўқ! Келиб-келиб шу хотин унинг тушига кирибди-я, тағин денг, шундоққина ёнида хотини, болалари борлигига қарамай қайиқда учиб, унинг бошини айлантиришига нима дейсиз? Кейинчалик, у ўзининг ўшандаги асабийлашгани сабабларини англаш учун бу ҳақда бот-бот хаёлга толарди: бу аҳмоқона туш кўрганиданмиди ёки бевақт уйғонганлигиданми, балки Xандон билан бўлган сайр фақат туш бўлгани учун алам қилгандир.\nНозимахоним уни овқатга чақиргани келди. Рафиқбей худди уйқудан уйғонгандек чўчиб кетди. Ташқарига қаради: шаҳар чироқлар оғушида чароғон эди. Xона эса қоп-қоронғи. Қаранга, у тун бостириб келганини пайқамабдиям!\n— Болалар келишдими?—деб сўради хотинидан.\n— Қачонлар келишган эди. Дастурхон атрофида сизни кутиб ўтиришибди.\n— Салкам тўққиз, бугун овқат ҳам бирмунча кечикди.\n— Негадир овқат егим кедмаяпти, Нозима.\n—Ўтакамни ёрмасангиз-чи? Сизга нима бўлди? Мундай очиқ-ёриқ гапирсангизчи, ахир?\n— Ҳеч нарса, ҳечқиси йўқ.\nРафиқбей ўрнидан турдида, хотини билан пастга йўналди. Нуртен билан Йилмаз дастурхон атрофида овқатланиб ўтиришарди. Рафиқбей энди мум тишлаб ўтиришни ўзига эп кўрмади. У дастлаб Йилмазга мурожаат қилишга қарор қилди:\n— Xўш, қаерларда дайдиб юрибсан?\nЙилмаз тарелкадан офтобда куйиб, қоп-қорайиб кетган юзини кўтариб:\n— Клубга бордим,— деди.— Эртага матчга кетаман.\n«Бурсуга, Нозима айтган аёлнинг олдига эмасмикин, ишқилиб?»—дея ўйлади Рафиқбей. Афтидан, онасига ҳам ўғлининг Бурсуга дамбадам қилиб турадиган сафари ёқмайди, шекилли.\n— Ўғлим, — деди она. — Балки, яхшиси, бормай қўя қоласанми-а?\nЙилмаз ўз характерини кўрсатиб қўймоқчи бўлди шекилли, атайин баланд овозда:\n— Нега энди?! Нега энди ҳамма бориши мумкину менга мумкин эмас экан? — деди.\nСуҳбатга Нуртен аралашди:\n— Ойи, унинг ишларига аралашиб нима қиласиз. Ёки ўғлингизни командадан ҳайдаб юборишларини хоҳлайсизми?\n— Албаттада —дея унинг гапини маъқуллади Йилмаз. — Командада менсиз ҳам иккита марказий ҳужумчи бор. Менинг боролмай қолишимни тўрт кўзлаб кутиб туришибдй. Эй йўқ, унақаси кетмайди!\nОвқатдан кейин Рафиқбей яна ўз хонасига кўтарилдида, ойна қаршисидаги креслога чўкди. Нуртен унга қаҳва келтириб берди. Қизи унинг олдига ликобни қўяётганда Рафиқбей кўз қирила уни кузата бошлади. Қизини, соҳибжамол, дейиш мумкин эди. Баланд бўйли, шаффоф кўзли, оқсариқдан келган. Катта-катта бинафша гулли кўйлаги ҳам ўзига жуда ярашган. Аммо-лекин, ёши йигирма саккизга кириб қолган бўлса ҳам, ҳамон турмушга чиқмаганди. Дарвоқе, бунинг қандай аҳамияти бор? У ўзини қаттиқ ҳаяжонлантирган имзосиз хатни эслади. Xатда, хусусан, Нуртен кексайиб қолган пулдор киши билан дон олишишини, у билан ҳашамдор ресторанларга бориши ҳамда машинада шаҳар ташқарисига сайр қилиши ҳақида ёзилган эди. Аввалига Рафиқбей хатни хотинига кўрсатишни эп билмади, лекин кунлардан бир куни азонда, соат бешларда юрак санчиғидан уйғониб кетиб, чидаб туролмадида, хотинини ҳам уйғотиб бор гапни айтиб берди. Шуниси ажабланарлики, Нозимахоним бу хабарга ўта хотиржам муносабат билдирди.\n«Қизчанинг душманлари кўплигини билмайсизми, ҳар балони тўқийверишади. Бу ерда тушунмайдиган ҳеч нарса йўқ?!»— деди у лоқайдлик билан ва ўша заҳоти яна ухлаб қолди. Бундай жавобни эшитгач, у ҳам хотиржам тортди.\nҚўшни хонадан жаз музикасининг овозлари эшитилди. «Қизим радиони қўйди, шекилли», — тўнғиллади Рафиқбей ва тентакларча ўзи билан ўзи гаплашаётганига жилмайиб қўйди. Нуртен радиодан жаз музикаси тинглаяпти. Йилмаз каравотда ётганча спорт журналларини варақлаяпти ва ўзини рақиб дарвозасига пушкадек тўп киритаётган футбол қироли, деб тасаввур қилиб оҳиста суюняпти. Нозимахоним ошхонада идиш-товоқ ювиш билан банд.\nРафиқбей ҳамон ўзини танг аҳволга солиб қўйган саросималик ҳиссидан қутулолмай гаранг эди. У денгиз сатҳида жимирлаётган чироқларга қараганча, бугун эрталаб бўлган воқеани хотинимга қандай қилиб айцам экан, деб ўйларди. Юрагини босиб турган оғир юкдан халос бўлиш учун ҳозир айцамикин ёки ҳали ётишгандами? Гапни нимадан бошласайкин? Аксига, миясига ҳеч нарса келмасди. Балки, яхшиси, ҳаммасини бир бошдан гапириб бергани маъқулдар.\nЭрталаб, Рафиқбей одатдагидек канселярияда пайдо бўлиши биланоқ, ҳамкасблари унга жиддий, шу билан бирга ғамгин қарашаётганини сезди-ю, лекин бунинг сабабини билолмади. Тушга бориб юрагини бахцизликнинг оғир ҳисси қамраб олди. Бу ҳис қай томондан келишини билолмай доғда эди. Кейин уни директор ҳузурига чақиришди. Директор стулга ўтиришни ишора қилди, Рафиқбей ўтиришдан бош тортди. Шунда директор ўрнидан туриб, деярли мажбуран уни ўтказди. Бирмунча вақт улар бир-бирларига сўзсиз тикилиб қолдилар. Бир оз титроқ овозда директор Рафиқбейнинг бенуқсон хизмати билан ўзини кўрсатганлиги, шунинг учун ҳам дам олишга тўла ҳуқуқлилиги ҳамда ўртоқлари уни ҳеч қачон унутмасликлари ҳақида баландпарвоз нутқ ирод қилди.\nҲаммасини қандай бўлган бўлса шундайича гапириб бериш керакмикин? Балки, хотини ҳам худди ўзига ўхшаб аввалига нима гаплигини англаб етмаса керак. Бу янаям яхши! Эри энди ишламаслигига аста-секин кўниккани дуруст ёки яхшиси, умуман, ҳеч нима демаган» маъқулмикан? Эрталаб одатдагидек уйдан чиқиб кетиб магазинма-магазин тентиса, оғайниларининг олдига бориб гап соца, шохлари тарвақайлаган дарахт тагига жойлашган севимли қаҳвахонага кириб ўтирсада, кечга томон уйга қайца-чи? Йўқ, бўлмайди. У умри бино бўлнб хотинига ёлғон гапирмаганди. Энди нима мақсадда алдаши керак? Ахир касални яширсанг, «ситмаси ошкор қилади-ку! Яхшиси, эрталабгача сабр қилиш керак. Тун даҳшатли, эрталаб қуёшнинг ёрқин нурлари таъсирида ҳаммаси бутунлай бошқача таъсир кўрсатади. Шундай қарорга келгач.у ниҳоят тинчланди. Яна қулоғи шанғиллаб, кўз олдидан ўтмишдошларининг чеҳралари ўта бошлади. Ёрқин, ҳаяжонлантирувчи, дам қувончли, дам қайғули, лекин шу билан бирга кўнгилга ором берувчи эсдаликлар худди охири йўқ кинофилмдек бирин-кетин ўтиб борарди.\nУ креслодан турганда, уй сокинлик оғушида эди. Барча хоналар қоп-қоронғи эди. У кўчага қаради, бошқа уйларда ҳам чироқ ўчганди. Фақатгина денгизда олис нурлар милтиллаб турарди. У девордаги соатга қаради —тунги уч бўлганди. Рафиқбей ҳовлига чиқди. Қия очиқ эшикдан ўғлининг хурраги эшитиларди. Унинг ҳеч қандай аёл билан алоқаси йўқ. Нозима ҳаммасини ичидан тўқиб чиқарган. Эртага болакай Бурсуга борадида, худо билади, мазкур матчда қанча ажойиб тўп ураркан. Тўсиқ ортида Нуртен ухламоқда. У қизига қараш учун ичкарига кирди. Балки, кўйлак, туфли, атирлар тушига кираётгандир. У ҳақдаги миш-мишларнинг ҳам ҳаммаси уйдирма! Бировларга юмалоқ хат ёзишдек ярамас одат борда дунёда. У оҳиста ётоқхонага кириб борди. Нозимахоним каравот четида ёнбошлаб ётарди. У яна қайтиб чиқди-да, ҳамма хоналарни айланиб чиқди. Деразаларни беркитди, газ плитанинг кранларини текширди, кулдондаги кулни тўкди. Кейин узоқ вақт деразадан тун қаърига тикилиб қолди. «Эртага, демак, айтаман»,— деб шивирлади у. Унинг хотини ва болалари осойишта уйқу оғушида эдилар. Уларнинг чеҳраси хотиржам эди. У оҳиста ва шарпасиз хонама-хона юрганча, ухлаётганларнинг чеҳрасига қарарди. Ётоқхонага қайтиб киргач, у костюмини ечдида, табуреткага ўтирди.\nҚалбининг чуқур қаъридан қайноқ тўлқин кўтарилиб келмоқда эди. «Балки, шунинг ўзи бахтдир», — деб ўйлади у. Қизи, ўғли ва хотини ухлаётган унинг уйи — туннинг туганмас дарёсида сузиб кетаётган кема демакдир. Эртага эрталаб, қуёшнинг дастлабки нурлари билан бирга улар янги қирғоқда бўлишади.\n"http://www.kutubxona.com/wiki/index.php?title=Sabohiddan_Qudrat_Oqsol._Qosh_qorayganda_(hikoya)_/_Kiril&oldid=14601" dan olindi\nSabohiddan Qudrat Oqsol


Россия Сербияга қирувчи самолётларни етказиб беришни бошлади\nМиГ-29 қирувчи самолётлари.\nРоссияга қарашли “Антонов-124” юк ташувчи самолёти Сербияга МиГ-29 русумидаги иккита қирувчи ҳарбий учоқни етказиб берди.\nРоссия март ойида Сербияга мана шундай учоқлардан олтитасини етказиб бериш мажбуриятини олгани тўғрисида Сербия президенти Александр Вучич билдирган эди. Бу ҳамкорлик, таҳлилчиларга кўра, Болқондаги вазият кескинлашувига сабаб бўлиши мумкин.\nРоссия қирувчи учоқлари Белград яқинидаги Батайнице ҳарбий аэродромига 2 октябрь куни бўлакларга бўлинган ҳолда олиб келинди. Самолётларни йиғиш ва таъмирлаш учун яна 235 миллион доллар маблағ сарфланиши лозим.\nҚолган 4та рекатив самолёт Россиядан Сербияга 20 октябргача келтирилиши ҳамда Озодлик Куни миллий байрамида ўтадиган парад пайтида намойиш этилиши режалаштирилмоқда. Парадда Россия мудофаа вазири Сергей Шойгу ҳам иштирок этади.


Диёр Мирзабоев: "Кумиков ЕЧЛда ишлаган мураббий, унга бироз вақт керак холос" / CHAMPIONAT.asia\n16:44Иско январда "Севилья"га ўтиши мумкин. Лопетегининг шахсан ўзи унга қизиқмоқда 0 16:36"Хоразм" - "Зомин"(2:0) учрашувидан фотогалерея 0 16:14УЕФА йил жамоасига кириш учун барча даъвогарларни эълон қилинди 9 15:55Про лига. "Турон" Суперлигада! 190 15:51ЕЧЛ. "Атлетико" - "Бавария" ва бугуннинг қолган ўйинлари учун тахминий таркиблар 2 15:24Начо "Реал"дан кетишни режалаштирмаяпти 1 15:00"Манчестер Юнайтед" Эриксенга қизиқмоқда 1 14:39Элдор Шомуродовнинг голи ҳақида “Твиттер нима дейди?” 14 14:28"Реал" Азарни Мбаппе билан бўладиган битимга қўшишга тайёр 3 14:12"Истиқлол" мураббийи камера қаршисида сўкинди 5 14:00"Месси "Атлетико"га ўтади, агар клуб Испания чемпионатини ютса" 4 13:20Моуринью Эриксенни ортга қайтаришни хоҳламаяпти 0 13:04Элдор Шомуродовнинг "Машъал"даги биринчи мураббийи Отажон Авезовнинг дилидаги гаплари 11 12:50"Реал" инқироз сабаб Мбаппени кейинги йилнинг ёзида харид қилмайди 4 12:24Карикатура: Эдинсон Кавани - туғма тўпурар 9\nДиёр Мирзабоев: "Кумиков ЕЧЛда ишлаган мураббий, унга бироз вақт керак холос"\nCoca Cola Суперлигасининг 5-туридан ўрин олган "Андижон" - "Металлург" (0:2) учрашувидан кейин мезбонлар мураббийи Диёр Мирзабоев ўз фикрларини билдирди.\nҲозир ҳар қандай фикрим баҳонага ўхшаши мумкин. Барча айбни дарвозабонга ағдармаган бўлардим, у ҳали ёш. Хабарингиз бор, жамоамизга янги мураббий келган. Янги мураббай ўз фалсафасини йигитларга етказиши учун вақт етмаяпти. Ўйиндан ўйинга кучайиб боришга ҳаракат қиламиз. Ғалаба қозонишни роса хоҳлаган эдик.\n- Жамоанинг вазияти оғирлашмоқда, бу вазиятдан чиқиб кета оласизларми?\n- Меҳнат қилиб бу вазиятдан чиқамиз. Таркибимиздаги футболчиларни савиясиз демаган бўлардим, жамоамизда олий лига футболчилари ўйнамоқда. Вазиятни тўғрилаймиз.\n- Трансфер ойнаси вақтида янги футболчилар олинадими?\n- Транфсер ойнаси август ойида очилади. Шартномаси бор футболчиларни ололмаймиз. Кўз остимизга олиб қўйган футболчилар бор, шуларни ўз сафимизга қўшиб олишга ҳаракат қиламиз. Бу трансферлар устида ишлаймиз.\n- "Андижон" қачон ғалаба қозонади деб ўйлайсиз?\n- Ҳар бир учрашувда ғалаба учун майдонга чиқишни ният қиламиз, лекин ниятнинг ўзи камлик қилади. Ишлашимиз керак, фақат меҳнат талаб қилинади. Вақти келиб Виктор Кумиковнинг имзоси билинади. Ҳозир унинг фалсафаси остида ишлаяпмиз.\n- Кумиков келгач жамоада ижобий ўзгаришлар бўлдими?\n- Ҳар қандай тизимда ўзгариш бўлса ижобий жиҳатлар ҳам бўлади, ёмони ҳам. Кумиков ўз вақтида Европа чемпионлар лигасида ишлаган, тажрибали мураббий. Футболчиларга ўз фалсафасини сингдириш учун вақт керак.\n- Захирадан тушаётганлар ҳақида нима дея оласиз?\n- Захирадан майдонга тушаётганлар ҳозирча ўйинимизни кучайтира олишмаяпти.\n- Кумиков таркибдан қониқаяптими?\n- Қишда тайёрлаган мураббий ҳозир биз билан эмас. Таркибни айнан у шакллантирган ва тузган. Кумиков қўл остидаги футболчиларни ўз ўйинига тушириб олиш учун меҳнат қилмоқда.\n- Қанот ўйинчилари Азамат Исроилов ва Фарҳод Мираҳматовнинг ўйини ҳақида нима дея оласиз?\n- Ҳозир ўйин тугаши билан бир нарса дейиш қийин. Бугун бизга ўйин видеосини беришади ва биз ўйинни таҳлил қиламиз. Кейин қандайдир фикр билдиришим мумкин.\nКарикатура: Икки афсона. Лео голини Марадонага бағишлади 5\nЗидан: “Ҳаммаси ўзимизга боғлиқ” 6\nНачо: “Шахтёр” жуда тезкор жамоа 1\n"Барселона" Мессининг гол нишонлаши сабабли жаримага тортилади 18\n"Наполи" стадионининг номи ўзгаради 6


Ислом Каримов ҳақида синфдошларининг қизиқарли ҳикоялари » Ўзбекистон янгиликлари – Zamin.uz\nИслом Каримов ҳақида синфдошларининг қизиқарли ҳикоялари\n“Мен ва менинг синфдошларимга Ўзбекистон Республикаси биринчи президенти билан бир синфда ўқиш бахти насиб этган”.- деб ёзади тарих фанлари доктори Шамсиддин Шарапов. “Биз синфда 25 бола эдик. Орамизда рус, ўзбек, татар ва корейс миллати болалари ҳам бор эди. Биз бир оиладек аҳил бўлганмиз. Ҳозирда синфдошларимиздан 6 нафаригина ҳаёт. Ислом Каримов орамизда аъло ўқиши билан ажралиб турарди. У ўқишдан ташқари баскетбол, шахмат, енгил атлетика билан ҳам шуғулланган. Уни хотираси мустаҳкам эди. Ёдимда иншо ёзганимизда унга муаллимимиз “2” баҳо қўйган. Исломни кўчириб олган деб ўйлаганди. Чунки, у иншони тамомила ёдида сақлаб ёзган. Шунда Каримов устозимизнинг баҳосидан норози бўлган ва хотираси кучли эканлигини айтган. Устозимиз иншони Каримовга қайта ёздирган. Каримовнинг оқизмай-томизмай иншони тўғри ва хатосиз ёзиб берганини кўриб у ҳайратда қолганди. Устозимиз ундан икки баҳо учун узр сўраб бешга баҳолаган.” – дея хотирлайди Шамсиддин Шарапов.\nМуҳтарам президентимизнинг яна бир синфдошларидан Булат Муртазин шундай хотирлайди “1990 йиллар эди, Ислом Каримовни Самарқанддаги Сиёб бозорида учратиб қолдим. У вақтда Каримов Президент эди у бозорда Ельцин билан турарди. Мени узоқдан кўриб қолиб дарҳол қуйуқ сўрашган. Унинг менга ва атрофдагиларга бўлган самимий муносабатини ҳеч қачон ёдимдан чиқармайман.”\nЯна бир синфдош Шавкат Абдуҳолиқов Ислом Каримовни “Муккасидан кетган шахматчи эди. У яхши инсон ва меҳрибон эди.” – дея хотирлайди.\n“Ислом Каримовнинг вафоти оғир жудолик бўлди. Унинг ёрқин хотираси доим ёдимизда қолади. Ишонаманки, келажак авлод ҳам уни доим ёдда сақлайди ” – деб ёзади Шамсиддин Шарапов.\nТеглар: Муртазин бир оиладек қайта авлод бахти\nФотофакт: Туркманободдаги Ислом Каримов бюсти\n19:05 / 08-03-2017\nТуркманобод шаҳрида Ислом Каримов ҳайкали очилди\n14:54 / 07-03-2017\nПутин Ислом Каримов қабрига гул қўйди\n12:47 / 06-09-2016


«Бу ерга қарсак учун эмас, ишлаш...\n21.08.2019 14:02 0 3184\nФото: Президент расмий сайти\nЎзбекистон Республикаси Президенти Шавкат Мирзиёев раислигида Нукус шаҳрида Қорақалпоғистонни ҳар томонлама ривожлантириш бўйича йиғилиш бўлиб ўтмоқда. Бу ҳақда Президент расмий сайти хабар берди.\nПрезидентимиз ҳудудда ҳали жиддий муаммолар кўплигини, саноатни ривожлантириш, иш ўринларини кўпайтириш бўйича ишлар етарли эмаслигини таъкидлади.\n- Бу ерга қарсак учун эмас, ишлаш учун, халқимиз кўзини кўриш учун келдим, - деди Шавкат Мирзиёев. - Дунёқарашини ўзгартирмаган сектор раҳбарлари оёғимизга кишан. Ишга кирган битта хотин-қизнинг бахтини тасаввур қиласизларми? Ёшларни ким етаклайди, тўғри йўналиш беради? Мўйноқ мисолида кўрдиларингиз. Одамларнинг кўзларида «қилса бўлар экан-ку» деган нур бор. Лекин энди бу тарих. Ҳамма туманларда шундай ўзгаришлар қилиш керак.\n- Охирги уч йил мобайнида туб ислоҳотлар натижасида кўплаб соҳаларни эркинлаштирдик, уларнинг ривожига халақит берган чекловларни бекор қилдик. Қорақалпоғистонда ҳам ҳар бир сектор раҳбари чекловларни бекор қиламан, тадбиркорга хизмат қиламан, деган қоида, шиор билан ишлаши керак, - дея таъкидлади Президент.\nШавкат Мирзиёев Қорақалпоғистон танқид Президент сектор


Хоразмда янги темир йўл ва вокзал очилди – Газета.uz\nПрезидент янги очилган Урганч — Хива поездида Хива шаҳрига келди.\n29 ноябр 2018, 19:52 Сиёсат\nПрезидент Шавкат Мирзиёев 29 ноябрь куни Урганч — Хива поездида Хива шаҳрига келди, дея хабар қилди давлат раҳбари матбуот хизмати. Давлат раҳбари 2017 йил январь ойида Хоразм вилоятига ташрифи чоғида Хива шаҳрига темир йўл олиб келиш бўйича топшириқлар берган эди. Шу асосда Урганчдан Хивагача 30 километр «пўлат из» ётқизилиб, Хива шаҳрида вокзал барпо этилди. Шунингдек, зарур инфратузилма иншоотлари, қўриқлаш пунктлари, йўл ўтказгич ва кўприклар қурилди.\nУрганч — Хива темир йўл йўналиши ва Хива вокзали расман очилди. Келгусида Хивагача «Afrosiyob» тезюрар поезди қатновини йўлга қўйиш режалаштирилган.\n«Тошкент-Урганч» поезди йўналиши Хивагача узайтирилди 26 декабр 2018, 12:55


OzodDayjest: Йирик жиноий тўдани фош қилган прокурор даҳшатли қийноққа солинганини айтди\n13 апрел 2021, Тошкент вақти: 06:45\nҚийноққа солинганини айтган собиқ прокурор Фарҳод Шайманов.\nСенат раиси Танзила Норбоева ногиронлар сарсон қилинаётганидан баҳс этди. Қийноққа солинганини иддао қилган собиқ прокурор лавозимига қайта тикланишини талаб қилмоқда. Йўловчи ҳаётига зомин бўлган ИИБ мансабдори сувдан қуруқ чиқишга уринди. Жорий ҳафта матбуот шу каби воқеалар ҳақида хабар берди.\nТанзила Норбоева: “Қўли йўқ фуқаро йилига 2-3 марта шифохонада ётиб ногиронлигини исботлаши керак”\nЎзбекистонда ногиронлик масалаларида тизимли муаммолар кўпайиб кетган (“Даракчи”, 5 март). Олий Мажлис Сенатининг иккинчи ялпи мажлисида шундай хулоса эълон қилинган. Қайд этилишича, тиббий-меҳнат эксперт комиссиялари (ТМЭК) фаолиятини тартибга солувчи ягона норматив-ҳуқуқий ҳужжат мавжуд эмас, марказларда шифокор етишмайди. Сенат раиси Танзила Норбоевага кўра, тиббий кўрикдан ўтиш тартиби мураккаблашиб кетгани оқибатида ногиронлар сарсон бўлмоқда. “Масалан, қўли йўқ бўлган фуқаро ҳар йили 2-3 мартадан шифохонада ётиб, ногиронлигини тасдиқлаши керак. Бу билан унинг шу аъзоси ўсиб чиқмайди-ку!” деган Т.Норбоева.\nАмалдаги тартибга кўра, қўл-оёғи ампутация қилинганлар, болаликдан туғма ногиронлар ногирон деб топилиши учун 4 ойдан 6 ойгача даволанишга мажбур бўлмоқда.\nРасмий маълумотларга қараганда, Ўзбекистонда 732 мингдан ортиқ ногиронлиги бўлган фуқаролар яшайди. Кейинги уч йилда улар сони 3 баробар ошган.\nСобиқ прокурор: Тергов жараёнида тирноқларим орасига игна тиқиб азоблашган\nҚашқадарё вилояти прокурори биринчи ўринбосари вазифасида ишлаган Фарҳод Шайманов бундан 12 йил аввал “Шўртан газ” мажмуасидаги ўғриликларни фош қилгани ортидан таъқиб ва тазйиққа учраганини билдирди (www.uza.uz, 2 март). Қайд этилишича, у 2008 йилда ўша вақтда мамлакат бош вазири бўлган Шавкат Мирзиёевнинг топшириғи билан йирик мажмуадаги бензин конденсати ўғриларини йўқ қилишга киришади. Ф.Шаймановга кўра, Ўзбекистон миллий бойлигини ўғирлаб сотаётган йирик “Шайна” жиноий тўдасини қўлга олиш унга жуда қимматга тушади. Иш муваффақиятли якунланганига қарамай, у собиқ бош прокурор томонидан лавозимидан бўшатилади, сўнг пора олишда айбланиб қамалади. Собиқ прокурорга кўра, қамоқда унга даҳшатли азоб берилган, хусусан, тирноқлари орасига игна тиқилган. У айбига иқрор бўлмаса-да, озодликдан маҳрум этилади. Ф.Шайманов бир йилу икки ой қамоқ ўтиргач, амнистия билан озодликка чиқади. 2018 йил апрель ойида Ф.Шайманов оқланган. Бироқ унга келтирилган маънавий ва моддий зарар қопланмаган. Шайманов лавозимга қайта тиклашларини талаб қилмоқда.\nИИБ мансабдори хизмат машинасида йўловчи аёлни босиб кетди\nНаманган вилояти ИИБ Йўл ҳаракати хавфсизлиги бошқарма бошлиғи Б.Д. бир инсон ҳаётига зомин бўлди (“Ҳуқуқ”, 5 март). У Чуст тумани Резак кўчасида кетаётган аёлни босиб кетган. Аёл оғир жароҳатдан шифохонада вафот этган. Маълум бўлишича, ЙҲХБ бошлиғи Б.Д. ўзига бириктирилган хизмат машинасида ўзбошимчалик билан, раҳбариятни огоҳлантирмай Тошкентга борган. Чарчагани ва уйқу элитаётганига қарамай рулга ўтирган ва пойтахтдан қайтаётганда ушбу фожиа рўй берган. Қайд этилишича, ИИБ мансабдори терговда ёлғон кўрсатма бериб, сувдан қуруқ чиқишга уринган. Аммо бош прокуратура олиб борган терговда пировардида ҳақиқат юзага чиққан. Марҳуманинг яқинлари айбланувчи улардан узр сўрагани, дафн маросими харажатлари ва бошқа моддий зарарларни қоплагани учун суддан енгиллик сўраган.\nЖиноят ишлари бўйича Фарғона вилояти суди ИИБ Йўл ҳаракати хавфсизлиги бошқарма бошлиғи Б.Д.ни бир йилга барча турдаги транспорт воситаларини бошқариш ҳуқуқидан маҳрум қилиб, 1 йил 7 ой 6 кун муддатга ахлоқ тузатиш жазоси тайинлаган.


Ўзбекистон Республикаси Олий судига янги судьялар сайланди\n28 июн 2022, Тошкент вақти: 04:54\nЎзбекистон Республикаси Олий Мажлиси Сенатининг еттинчи ялпи мажлисида Олий суд таркибига ўзгартиш киритиш масаласи кўриб чиқилиб, тегишли қарор қилинди ва Шаҳноза Музафаровна Аҳатова ва Наргиза Билимлиевна Маҳкамова Ўзбекистон Республикаси Олий cудининг судьялари этиб сайланди.\nҚарор қабул қилинган кундан кучга кирди.\nЎзбекистон Республикаси Олий суди расмий сайтига кўра, Ўзбекистон Республикаси Олий суди фуқаролик, жиноий ва маъмурий суд ишларини юритиш соҳасида суд ҳокимиятининг олий органидир.\nЎзбекистон Республикаси Олий суди мазкур суд Пленумининг тушунтиришлари судлар томонидан бажарилиши устидан назоратни амалга оширади; суд амалиёти ва суд статистикасининг тизимли таҳлилини амалга оширади; судларнинг кадрлари малакаси оширилишини ташкил қилади.


Жўрабеков Орол фожиаси сабаблари ва Собиқ иттифоқ даврида уни сақлаб қолиш мумкин бўлган чоралар ҳақида / Ўзбекистон янгиликлари, энг сўнгги хабарлар\nЖАМИЯТ 0 Шархлар 2198 кўрилди\nЎзбекистонда хизмат кўрсатган ирригатор, сув хўжалиги соҳасида таниқли мутахассис Исмоил Жўрабеков\n— Хўш, фожиага ўзи нима олиб келди? Буни тушуниш учун, келинг, ҳис-туйғуларни бир четга суриб, оддий далилларга мурожаат қилайлик. Харитага қаранг. Сирдарёни олсак, у Тожикистон, Ўзбекистон ва Қозоғистон ҳудудларидан оқиб ўтади. Лекин дарё оқимининг деярли тўртдан уч қисми Қирғизистонда шаклланади, яъни музликлар эришидан ҳосил бўлган Қорадарё ва Норин дарёларининг қўшилишидан Сирдарё ташкил топади. Амударё оқимининг 80 фоизи эса Тожикистон ва Афғонистондаги тоғларда вужудга келади. Шундан кейин бу дарё Ўзбекистон ва Афғонистон чегараси бўйлаб оқади, Туркманистоннинг шимоли-шарқий қисмини кесиб ўтиб, яна Ўзбекистон ҳудудида оқишни давом эттиради. Ҳаттоки, бугунги глобал исиш ва музликлар эриши шароитида ҳам Оролни тўлдириб турган бу икки дарёнинг суви уни сақлаб қолиш учун етган бўлар эди.\nЭнди тарихга назар ташласак. Ўтган асрнинг 60-йилларида Ўрта Осиёнинг барча республикалари ва Қозоғистонда жадал суръатлар билан чўлларни ўзлаштириш бошланди. Йилига 70 — 80 минг гектар ер ўзлаштирилар эди. Бир гектар майдонни қишлоқ хўжалигида фойдаланиш учун тайёрлаш, у ерда ҳосил етиштиришга ҳеч бўлмаганда ўн ва ундан ортиқ минг куб метр сув керак бўлади. Шундай қилиб, чўлни ўзлаштириш учун ҳар йили 600 — 700 миллион, баъзан бир миллиард куб метргача сув сарфланар эди. Сирдарё ва Амударёдан сув олиш ҳажми йилдан-йилга ортиб борди. Вақти келиб, дарёлар энди Оролга етиб бормай қўйди, бундай ҳолат кейинги йилларда юз берди. Хўш, биз Оролни йўқотиб қўйишимиз мумкинлигини қачон тушуниб етдик? Аслида чўл ерларни кенг кўламда ўзлаштириш натижасида дарёлар суви Оролга етиб бормаслиги аввалдан маълум эди. Шуни билган ҳолда, нега бўлмаса, бунчалик тез ўзлаштириш ва кўп сув сарфига йўл қўйилди?\nМен нимани назарда тутяпман? Айни замонда ҳамма Орол фожиасида Ўрта Осиё республикаларини айблаш билан овора — гўёки қишлоқ хўжалигини ривожлантириш учун жуда катта ҳажмдаги сувни сарфлаётгани сабабли. Ваҳоланки, ҳозирча ўзини намоён қилмаётган бошқа каттароқ хавф ҳам мавжуд. Яна бир марта харитага қараймиз. Амударёга Афғонистон ҳудудининг катта қисми ҳам туташ. Ўша ерда, яъни дарё оқимининг чап тарафида 600 минг гектарга яқин кафтдек текис ер майдони бор. Ҳозирги мураккаб шароитда ерни комплекс ўзлаштириш учун на шароит, на маблағ ва на қувватлар етарли, шу боис бу масала ҳеч кимни қизиқтирмаяпти. Агар вазият ўзгариб, шу ерларни ўзлаштириш бошланса, сувни, албатта, Амударёдан олишади-да. Кейин бундай ҳолат пастки қисмда жойлашган Ўзбекистон ва Туркманистон учун қандай таъсир кўрсатади, башорат қилиш қийин. Унда экологларнинг ҳаракатлари фойда берадими, йўқми?\nИсмоил Ҳакимович, асосий мавзуга қайтсак. Демак, Орол бутунлай кетди ва энди қисман бўлса-да тикланмайдими?


Материалы за Ноябрь 2019 года » Страница 2 » Урганч шаҳар ҳокимлиги\nУрганч шаҳар ҳокимлиги » Материалы за Ноябрь 2019 года » Страница 2\nУрганч шаҳар ҳокимининг навбатдаги сайёр қабули бўлиб ўтди.\nБугун Урганч автомобил йўллар касб-ҳунар коллежида Урганч шаҳар ҳокими Ш.Абдуллаевнинг навбатдаги сайёр қабули бўлиб ўтди. Қабулда шаҳар аҳолисининг 51 та мурожаатлари бирма-бир тингланди.\nБилдирилган мурожаатлар аҳоли бандлигини таъминлаш, тадбиркорликни ривожлантириш, уй-жой ва аҳоли турмуш тарзи билан боғлиқ бир қатор масалаларни бартараф этиш юзасидан тегишли масъулларга бириктирилиб, шаҳар ҳокимлиги томонидан назоратга олинди.\nЖойларда аҳоли билан бундай сайёр қабуллар давом этади.\nСана: 14.11.2019 04:30\nТуркиялик инвестор билан учрашув.\nМамлакатимизда инвестиция муҳити яхшилангани натижасида иқтисодиёт тармоқлари ва ҳудудларга тўғридан-тўғри сармоялар фаол кириб келмоқда. Инвесторларнинг катта қисми қишлоқ ва шаҳарларда арзон уй-жойлар ва бошқа ижтимоий объектлар қуриш ишларига сармоя киритишга қизиқмоқда десак хато бўлмайди.\nКуни кеча Урганч шаҳар ҳокими Шухрат Абдуллаев “O’zshaharsozlik LITI” DUK бош архитекторлари Гулшоира Магамедова ва Шодиёр Шоназаровлар ҳамда Туркиялик инвестор “iKSA Engineering” бош директори Оsman Aydogdu билан учрашди. Учрашувда Урганч шаҳридаги И.Каримов кўчасидаги қурилиш лойиҳалари ҳамда Хива шаҳридаги қурилиш ишлари тақдимоти бўлди. Ундан сўнг “O’zshaharsozlik LITI” DUK бош архитекторлари ва Туркиялик инвестор “iKSA Engineering” бош директори Оsman Aydogdu қурилиш ишлари амалга оширилаётган жойларни бориб кўрдилар. Қурилиш ишлари бўйича ўз таклифларини ҳам билдирдилар.\nУчрашув юқори ҳамкорлик руҳида ўтди. “iKSA Engineering” бош директори Оsman Aydogdu билан Урганч шаҳрига сармоя киритиш бўйича келишиб олинди.\nУрганч шаҳрида бу каби амалий ишлар давом этади.\nСана: 09.11.2019 04:55\n10-ноябръ - Тиббиёт ходимлари куни.\nМамлакатимизда жамиятимизнинг барча жавҳалари сингари тиббиёт тизимида амалга оширилаётган кенг кўламли ислоҳотлар халқимиз саломатлигини мустаҳкамлаш, профилактика, диагностика ва даволаш ишлари самарадорлигини оширишда муҳим омил бўляпди. 2006 йил 12 сентябрда қабул қилинган “Ўзбекистон Республикаси тиббиёт ходимлари кунини белгилаш тўғрисида” қонунга мувофиқ мамлакатимизда ноябрь ойининг иккинчи якшанбаси шифокорларнинг касб байрами куни сифатида ҳар йили тантанали нишонланиб келинади.\nБугун Урганч шаҳар ҳокимлигида ушбу кун муносабати билан байрам тадбири ўтказилди. Ушбу тадбир халқимиз саломатлигини муҳофазалаш йўлида самарали меҳнат қилаётган шарафли ва масъулиятли касб эгалари – тиббиёт ҳодимлари фаолиятига берилаётган юксак эътиборнинг амалдаги яна бир ифодаси. Тадбирда “Тиббиёт ҳодимлари куни” муносабати билан соҳа вакилларига Урганч шаҳар ҳокими Шухрат Абдуллаевнинг табригини ҳоким ўринбосари Нурбек Матякубов ўқиб эшиттирди.\nБайрам табригида сўнгги йилларда мамлакатимиз соғлиқни сақлаш соҳасида улкан янгиланишлар рўй бераётгани, биринчи навбатда, муҳтарам Президентимизнинг фармон ва қарорлари асосида соғлиқни сақлаш соҳаси фаолияти ҳуқуқий жиҳатдан такомиллаштирилгани, Президентимизнинг 2018 йил 7 декабрдаги Фармони билан тасдиқланган 2019 – 2025 йилларда Ўзбекистон Республикаси соғлиқни сақлаш тизимини ривожлантириш концепцияси ҳамда 2019–2021 йилларда Ўзбекистон Республикаси соғлиқни сақлаш тизимини ривожлантириш концепциясини амалга ошириш чора-тадбирлари дастури соҳа ривожида янги даврни бошлаб бергани такидлаб ўтилди.\nҲозирда Урганч шаҳри аҳолисига 5 та тиббиёт муассасаларида 320 нафар шифокор, 845 нафар ўрта тиббиёт ходимлари малакали тиббий хизмат кўрсатиб келмоқда. Шаҳардаги 3 та оилавий поликлиника базаларида “Электрон поликлиника” автоматлаштирилган ахборот тизими ишга туширилган бўлиб, жами 61 та компьютер техникаси “Электрон поликлиника” автоматлаштирилган ахборот тизимига уланган.\nТадбирда инсон саломатлиги учун масъул, ҳаётимиз мазмунли ва бардавом бўлиши учун жон куйдираётган, ўзини қўйиб, бошқаларга ҳаёт бахшида қилишга қасам ичган ва фидойи бир гуруҳ тиббиёт ҳодимлари Урганч шаҳар ҳокимлиги томонидан муносиб раҳбатлантирилди.\nХалқимизнинг саломатлигини сақлашдек, масъулиятли ва шарафли ишда тиббиёт ҳодимларининг касбий маҳорати, билим ва тажрибаси, инсонийлик фазилатларига ишонамиз ва фидокорона меҳнатларини доим қадрлаймиз.\nСана: 08.11.2019 05:30\nЁш тадбиркор - келажакка пойдевор.\nЁшларнинг бизнес ташаббуслари, ғоя ва лойиҳаларини рўёбга чиқарига кўмаклашиш ва қўллаб-қувватлаш, бизнес юритиш кўникмаларига ўқитиш, шунингдек, умуман ёшларнинг ижтимоий-иқтисодий фаоллигини ошириш орқали уларнинг бандлигини таъминлашга қаратилган Ўзбекистон Республикаси Президентининг 2018 йил 27 июндаги “Yoshlar – kelajagimiz” Давлат дастури тўғрисидаги ПФ 5466-сонли Фармони қабул қилинди.\n“-Давлат дастури ижросини таъминлаш борасида “Yoshlar – kelajagimiz” жамғармаси ёшлар тадбиркорлигини комплекс ривожлантириш ва ёшларни тадбиркорлик фаолияти билан шуғулланишга фаол жалб қилиш бўйича жойларда мақсадли дастурларни амалга ошириб келмоқда” - дейди “Yoshlar – kelajagimiz” жамғармаси Хоразм вилояти координатори, Урганч шаҳар филиали раҳбари Омонбой Сабуров.\nЁш тадбиркор Шаҳло Юлдошева аҳолига тиббий хизмат кўрсатишга мўлжалланган “Sevinch Medical Center” лойиҳаси учун “Yoshlar – kelajagimiz” жамғармаси кўмагида банкдан 1млрд. 200 млн. сўм имтиёзли кредит олиб, 40 нафар ходимлардан иборат катта жамоани шакллантирди.\nКлиникада амбулатор ва стационар шароитда абдоминал хирургия, урология, травматология, УЗИ, клиник лаборотория, неврология, гинекология, физиотерапия, пластик хирургия йўналишлари бўйича аҳолига тиббий хизмат кўрсатиш йўлга қўйилган.\n“Sevinch Medical Center” лойиҳаси Ўзбекистон Республикаси Президентининг “Соғлиқни сақлаш тизимининг хусусий секторини янада ривожлантириш чора-тадбирлари тўғрисида”ги ва “Хусусий тиббиёт ташкилотларини янада ривожлантириш бўйича қўшимча шарт-шароитларни яратиш тўғрисида”ги қарорлари асосида Соғлиқни сақлаш хусусий секторининг тез суратларда ривожланишига ҳам ҳисса қўшмоқда.\nҲозирда мазкур клиника Ўзбекистонда онкологик касалликларни даволаш имкониятларига эга камсонли хусусий шифохоналардан бири ҳисобланади.\nСана: 05.11.2019 12:48\nСайлов 2019 - НИМАЛАРНИ БИЛИШИМИЗ КЕРАК?\n"Юксалиш" умуммиллий ҳаракати 22 декабрь куни Ўзбекистон давлат ҳокимияти вакиллик органларига бўладиган сайловларда билишимиз лозим бўлган рақамларга эътиборни қаратди.\nШу жумладан, Хоразм вилоятидан парламентга 8 нафар, вилоят Кенгашига 60 нафар, шаҳар ва туман Кенгашларига 360 нафар халқ вакиллари сайланади.\nСана: 04.11.2019 10:32


Америкадаги шаръий фақиҳлар академияси\nИслом ҳақидаги таҳлил ва тадқиқотлар, фатво ва шаръ-ий баҳслар чиқариш ҳамда имомлар курсларини ташкил қилиш.\nАъзолар бетарафлик, шаръий мутахассис ҳамда илм, шариат ва воқеъликни билиш сифатларини ўзларида му-жассам қилиш билан ажралиб туради. Академия олий раёсат ҳайъати, фатво учун доимий аъзо ҳамда бутун дунё атрофи-дан маслаҳатчиларни ўз ичига олади.\nАкадемиянинг таъсис этилиш фикри\n11 сентябрдаги воқеъалардан кейин умматнинг забар-даст уламолари бегона юртдаги мусулмонларга боғлиқ бўлган муаммоларни ҳис этиб, унинг масъулиятини кўтарган ҳолда бу фикр уйғонди. Бундан ташқари, Ғарб ўлкаларида яшовчи, бегона, оз сонли мусулмонларнинг, хусусан Амери-ка қўшма штатларидаги мусулмонларнинг муаммоларига аҳамият берган ҳолда шаръий мутахассисларни етказиб бе-риш мақсадида ушбу академия барпо этилди.\nАкадемия бир қанча расмият ишларини амалга оширга-нидан кейин ўз йўналишини нурли йўл сари одимлатди. Ҳатто ушбу уюшма Американинг расмий ҳукумати яъни фе-дерал томонидан ҳам олқишлаб, эътироф этилди.\nАмерикадаги Шаръий Фақиҳлар академияси илмий му-ассаса бўлиб, моддий фойда кўришни олдига мақсад этма-ган. У, ислом уммати фақиҳлари ва уламоларидан таркиб топган бўлиб, Америкада яшовчиларга фалокат ва муаммо-лар ориз бўлганида шариат ҳукмларини баён этишга ҳара-кат қилади.\n* Фалокат ва муаммолар ориз бўлганида шариат ҳукми-га биноан фатволар чиқариш.\n* Америка жамиятидаги мусулмонлар ҳолатлари ва улар тўқнаш бўладиган иқтисодий, ижтимоий, маданий ва таълим ишларидаги муаммоларни бартараф этиб, муносиб фиқҳий ечимлар топиш ва уларни амалга оширишда шаръий тадқиқот ва баҳслар режасини тузиш.\n* Ахборот воситаларида Ислом ва исломий мерос ҳақида тарқатилаётган хабарларни таҳлил қилиб, саҳиҳ бўлганларидан фойдаланишга йўналтириш, хато бўлган-ларини тўғрилаш ёки раддия бериш.\n* Молиявий муассасалар билан ўзаро ҳамкорлик қилиб, баҳс ва тадқиқотларни тайёрлаш, молиявий таъминот та-шаббуслари билан чиқиш, уларга керакли фатволар ва маслаҳатларни тақдим қилиш.\n* Исломий марказ мудирлари ва имомларнинг оилавий, молиявий муаммоларни ҳал этишга лаёқатли бўлишлари учун курсларни ташкиллаштириш.\n* Бошқа фиқҳий академия ва ҳайъатлар билан ўзаро алоқаларни тиклаш.\n* Фуқаролик муаммолари ва Ғарб ўлкаларида мусул-монлар зиммасига юклатилган ҳамда фойдаланилаётган ҳуқуқларни муолажа қилиш.\n* Ғарб ўлкаларидаги оз сонли мусулмонлар барпо қил-ган шаръий ҳукмлар билан шуғулланувчи ҳайъатлар фао-лиятини қўллаб-қувватлаш, улар кўтариб чиққан қарор ва тавсияларни кўриб чиқиш, оила ва молиявий муомалотга те-гишли масалалардаги фиқҳий ҳукмларни қонунга киритиб, Ғарбдаги ҳукм чиқарувчи томонларга манбаъ қилиб бериш.\n* Қонун ва низом ижозат берган миқдорда закот ва иж-тимоий кафолат жамғармаларини барпо қилиш. Албатта, бунда расмий томонлардан мувофиқликни қўлга киритиш.\nМутахассислик ва бетарафлик\nУшбу академия бошқа исломий муассасалардан қуйи-даги кўринишларда ажраб турса, ажаб эмас.\n– Академиянинг ҳар бир аъзоси Исломий шариат соҳа-сида докторликни қўлга киритганлиги учун, бу ерда мутахас-сислар йиғилган;\n– Бу академия умматнинг мулки бўлгани учун бетараф-дир. Умумий илмий, қўшма бирлашма бўлиб, машриқдагию мағрибдаги Аллоҳнинг дийнига амал қилувчилар бу ерда учрашадилар. Албатта булар партия блоки ёки замонавий тузилган гуруҳлардан йироқ ҳолатдадир.\n– Шариат илми билан воқеъликдан хабардорлик ораси-ни жамлайди. Ушбу академияда фақиҳларга қўшимча ра-вишда билимдон кишилар ҳам бўлиб, уларнинг сони фақиҳлар сонидан оз эмас.\n– Ана ўшалар фатвонинг татбиқ этилишида воқеъликни ўрганиб, фақиҳларни мустаҳкамлаб туришади. Чунки, аҳли илмлар айтишганидек, фатво «воқеъликдаги мажбуриятни ўрганиш»дир. Бутун дунёдаги фиқҳий академиялар тиббий муаммоларни, масалан, инсон аъзоларини экиш, сунъий ур-читиш, клонлаштириш кабиларни ўрганади. Бирор киши, фақиҳ бу муаммоларни бартараф этишда табиб бўлиши ке-рак, деб айта олмайди. Фақатгина ушбу академиядаги тиб-биёт мутахассислари баён қилишган нарсалар билан тани-шиш фақиҳ учун кифоя қилади. Агар ўша табиб фиқҳий қарорни чиқаришдаги овоз бериш босқичида иштирок этма-са ҳам. Ўша мутахассисларнинг ичида иқтисод, қонун, сиё-сат, информатика билан шуғулланувчилари ҳам бор. Ва яна уларнинг ичида илмий майдонда мутахассисликни қўлга ки-ритганлари бор. Масалан, Исломий марказ мудирлари ёки исломий молиявий муассасаларда ишловчилар ёки оммавий ахборот билан шуғулланувчилар бор.\n– Академиядаги доимий фатво аъзолари етти кишидан иборат бўлиб, улар шариат бўйича докторлик дипломларини қўлга киритишган. Улар Американинг ичида муқим яшаша-ди. Улар академияга келаётган кунлик муаммоларни ҳал қилиш ва қарор чиқаришга тайинланган.\n– Фатво учун уммат ичидан саккизта забардаст фатво аҳли маслаҳатчилар бўлиб, доимий аъзолар, ҳолат тақозо қилиб қолса, уларга мурожаат қилишади. Албатта бунда ду-нёдаги энг юқори даражадаги алоқа воситаларидан фойда-ланилади. Масалан, электрон почта ва академиянинг интер-нетдаги махсус ўрни, яъни сайти бўлиб, Токиодан туриб Ва-шингтон билан бемалол алоқа тиклаш мумкин.\n– Ушбу академия бошқа академиялар билан кучли алоқалар тиклагандир. Аслида, академия ташкил қилишдан мақсад тартибга келтириш ва такомиллик сари боришдир. Асло, мусобақа, тортишув ва зиддият эмасдир. Шунга бино-ан, бошқа академиядагилар, агар кўрсатилган низомдаги аъзолик шартларига мувофиқ бўлишса, эшиклар очиқдир. Академия бор куч-қувватини тарқоқликни жамлаш ва дунё-даги барча уммат фақиҳларининг орасида алоқа кўпригини қуришга сарф этади.\nАКАДЕМИЯНИНГ АСОСИЙ ҲАЙЪАТИ\nУстоз. Доктор Ҳусайн Ҳомид Ҳассон, академия раиси;\nУстоз. Доктор Али Солус, академиянинг аввалги раиси;\nУстоз. Доктор Ваҳба аз-Зуҳайлий академия раисининг 2-ноиби;\nУстоз. Доктор Салоҳ Совий академиянинг бош котиби.\nАммо академиянинг доимий аъзолари кунлик ҳожатлар-ни ҳисобга олиб, академиянинг таъсис йиғинини ўтказади-лар. У беш аъзодан кам бўлмаслиги керак. Албатта фатво чиқариш кўпчиликнинг овози билан амалга оширилади.\nУ қуйидаги олимлардан ташкил топган.\n– Доктор Салоҳ Совий – Азҳар, Уммулқуро дорулфунуни устози, Вашингтондаги Араб ва Исломий илмлар институти-нинг собиқ устози ҳамда «Америка очиқ университети»нинг раис ўринбосари.\n– Доктор Иброҳим Кулайб – Виржинадаги Исломий ва Арабий илмлар институнинг ҳадис илми устози.\n– Доктор Ҳусайн Шаввот – «Америка очиқ университе-ти»нинг ҳадис илми устози.\n– Доктор Юсуф Шубайлий – Виржинадаги Исломий ва Арабий илмлар институтининг фиқҳ устози.\n– Доктор Фуад ал-Ғунайм – Виржинадаги Исломий ва Арабий илмлар институтининг исломий тадқиқотлар қисми раиси.\n– Доктор Холид Билонканшиб – Филаделфиядаги Тум-бел университетининг исломий тадқиқотлар қисми раиси.\n– Доктор Аҳмад Шулайбик – Жўржия штатидаги Жаннат номли масжид имоми ва Виржинадаги «Америка очиқ уни-верситети» исломий фиқҳ устози.\n– Доктор Аҳмад Суҳайб Ҳасан – Британиядаги Қуръони Карим жамияти раиси ҳамда исломий шариат йиғини секра-тари.\nДоимий фатво ҳайъатининг маслаҳатчилари\n– Устоз. Доктор Ҳусайн Ҳомид Ҳассон – Исломободдаги Бутун дунё исломий университетининг раиси ва шаръий тафтиш комиссияси қошидаги тўртта исломий банк раиси.\n– Устоз. Доктор Али Аҳмад ас-Солус – Қатардаги шариат факултетининг фиқҳ ва усул фанидан устози ва Ислом кон-ференсияси ташкилотига қарашли фиқҳий академиянинг фиқҳ ва иқтисод мутахассиси.\n– Устоз. Доктор Абдуллоҳ Муслиҳ – Риёздаги имом Муҳаммад ибн Сауд университетининг фиқҳ устози ва Сау-диядаги тижорат билан шуғулланувчи «Аҳлий банки»нинг шаръий тафтиш ҳайъати аъзоси.\n– Устоз. Доктор Аҳмад Али Тоҳа Раййон – Азҳар универ-ситетидаги шариат ва қонун факултетининг собиқ мудири ва фиқҳнинг қиёсий солиштирув қисми раиси ҳамда вақф иш-лари бўйича вазирлик қошидаги Исломий фиқҳ қомусининг раиси.\n– Устоз. Доктор Ваҳба Мустафо аз-Зуҳайли. Дамашқдаги университетнинг олий ўқув қисмида устоз, Робитатил Ола-мий Исломий қошидаги фиқҳий академия ҳамда Ислом кон-ференсияси ташкилоти қошидаги фиқҳий академия аъзоси.\n– Устоз. Доктор Муҳаммад Раъфат Усмон – Фиқҳнинг со-лиштирув соҳасида устоз, Азҳар университетининг шариат ва қонун факултетининг собиқ мудири.\n– Устоз. Доктор Умар ал-Ашқар – Иорданиядаги универ-ситетнинг шариат факултетининг фиқҳ ва ақийда устози.\n– Ҳуффоз Сано ал-Маданий – Лоҳурнинг исломий уни-верситетидаги ҳадис устози. Ҳамда Лоҳурдаги «Ансорус сун-на» марказининг фатво ҳайъати раиси.\n– Устоз. Доктор Ужайл Нашмий – Қувайт университети-нинг шариат факултетида собиқ мудир.\n4 йил аввал 2595 Шайх Муҳаммад Содиқ Муҳаммад Юсуф\nАйбли ҳомилани тушириб юбориш\nЖума ва икки ҳайит хутбаларини араб тилидан бошқа тилда қилиш ва унда овоз кучайтиргичлардан фойдаланиш\nМаккаи мукаррама мадрасаси\nҲаммага маълумки, Макка Исломнинг асл ватани бўлиб, Набий соллаллоҳу алайҳи васаллам шу ерда туғилиб ўсганлар, Қуръони Карим дастлаб шу ерда нозил бўлган ва дийннинг аввалги ўн уч йилги босқичи ҳам шу ерда кечган давоми...\n4 йил аввал 1856 Шайх Муҳаммад Содиқ Муҳаммад Юсуф\nФиқҳ илмининг асоси бўлмиш «Усулул фиқҳ» муҳим илмлардан биридир. Фуқаҳолар мужтаҳидларнинг шариат аҳкомларини қай тарийқа истинбот этганларини мазкур илм орқали билиб оладилар. «Истинбот» сўзи давоми...\n4 йил аввал 2552 Шайх Муҳаммад Содиқ Муҳаммад Юсуф\nФатво китоблари ва фатвога масъуллар\nАраб тилида «фатво» сўзи «қийин саволга жавоб бе-риш» маъносини англатади.Шаръий истилоҳда эса, сўраган кишига далил асосида шаръий ҳукмни баён қилиб беришга «фатво» дейилади. Биринчи фатво давоми...\n4 йил аввал 3145 Одилхон қори Юнусхон ўғли\nҲадис ва раъй мадрасалари\nҲадис ва раъй мадрасалари ҳақидаги эски маълумотлардан ҳозирда кўп тарқалгани кишилар орасида бу борада нотўғри тушунча пайдо бўлишига олиб келган. Уларда айти-лишича, гўёки, ҳадис мадрасалари фиқҳий ижтиҳодни давоми...\n4 йил аввал 1682 fiqh.uz\nИнсоф билан айтадиган бўлсак, ихтилоф билан ихтилофнинг фарқи бор. Одамлар орасида ихтилоф бўлиш турган гап. Жумладан, дийний матнларни англашда ҳам ихтилоф бор ва бу табиий ҳолат. Аммо табиий ихтилофлар яхши давоми...\n4 йил аввал 1779 Шайх Муҳаммад Содиқ Муҳаммад Юсуф


Қозоқ ҳукумати қарори Ўзбекистонда ун нархини янада кўтариши мумкин\nҚозоғистон ҳукуматининг сентябрь ойигача ғалла экспортига тўлалигича тақиқ қўйгани қўшни мамлакатлар, жумладан, Ўзбекистонда ун ва ун маҳсулотлари нархи кескин ошиб кетишига олиб келиши таъкидланмоқда.\nҚозоғистонлик иқтисодчи Қанат Беринтоев ғалла экспортига тақиқ қўйиш унчалик тўғри эмаслиги, чунки бу масала қўшни мамлакатларни ҳам четлаб ўтмаслигини билдирди.\n“Қозоғистондан доимий равишда буғдой сотиб олаётган қўшни давлатлар озиқ-овқат хавфсизлиги айнан ғалла экспортига тақиқ қўйилганидан кейин хавф остида қолиши мумкин. Шунинг учун Қозоғистон ва унга қўшни давлатларда буғдой нархини бир меъёрда сақлаб қолиш учун Қозоғистон ҳукумати ғалла экспортига тақиқ ўрнига унга монополия ўрнатиши, яъни буғдой экспорти ҳуқуқини фақатгина давлат компанияларига бериши керак”,- деди иқтисодчи Қанат Беринтоев.\nЎзбекистонлик сиёсатшунос Фарҳод Толипов эса гарчи Ўзбекистон ғалла мустақиллигига эришганини даъво қилган бўлса-да, Қозоғистоннинг ғалла экспортига қўйган тақиқи унга ҳам маълум даражада салбий таъсир қилиниши айтди.\nБироқ ўзбекистонлик иқтисодчи Виктор Ивонин Қозоғистоннинг ғалла экспортига қўйган тақиқи Ўзбекистон иқтисодига у қадар катта зиён келтирмайди, деган фикрда.\n“Гап шундаки, биз деярли 80 фоиз ўзимизни ун билан таъминлаб келмоқдамиз. Бу ерда гап фақат уннинг сифатида ҳақида кетиши мумкин. Қозоғистон уни Ўзбекистонникига нисбатан анча сифатли. Ўзбекистон буғдойининг навлари паст ва биз улардан ем-хашак сифатида фойдаланамиз. Шунингдек, унни бир қанча давлатларга, жумладан, Афғонистонга экспорт қиламиз. Лекин ўйлайманки, Ўзбекистон ҳукумати Қозоғистоннинг ғалла экспортига қўйган тақиқи ички бозорга салбий таъсир қилмаслиги учун зарур чоралар кўради ва биз ўз кучимиз билан юзага келиши мумкин бўлган инқирозни бартараф этамиз”,- деди Виктор Ивонин.\nАксар ўзбекистонликлар маҳаллий ундан кўра, Қозоғистонникидан фойдаланишни афзал билади. Шу боис, Қозоғистоннинг ғалла экспортига қўйган тақиқи оддий ўзбекистонликлар ҳаётига таъсир этмай қолмаса керак.\n“Бизда Қозоғистон уни шундай ҳам қиммат. Одамлар олиб ишлатиши қийин бўлиб қолди. Бир кило қозоқ уни 1,5 минг сўм. Қиммат, роса қимматчилик бўлиб кетди. Энди нархлар яна ошади-да бўлмаса. Ўзимизнинг қоп-қора ердек ун 1000 сўм бўлиб кетади. Бу ундан тандирга ёпсангиз оқиб кетади”,- дейди андижонлик Сайёра опа.


Ургенчда шошилинч қўнган самолётда бомба йўқ экан - 08.06.2016, Sputnik Ўзбекистон\nУргенчда шошилинч қўнган самолётда бомба йўқ экан\nЭнг сўнгги хабарларга кўра, Ургенчда қўнган самолётда портловчи мослама топилмабди. Ургенч аэропорти ва унга олиб келувчи йўллар ҳалигача ёпиқ. 08.06.2016, Sputnik Ўзбекистон\n© Национальная Авиакомпания Республики Узбекистан «Ургенч» халқаро аэропорти\n© Национальная Авиакомпания Республики Узбекистан\nЭнг сўнгги хабарларга кўра, Ургенчда қўнган самолётда портловчи мослама топилмабди. Ургенч аэропорти ва унга олиб келувчи йўллар ҳалигача ёпиқ.\nТОШКЕНТ, 8 июн — Sputnik. Миср авиакомпаниясининг Ургенчда қўнган самолётида бомба йўқ экан, РИА Новости Рейтер хабарига асоан.\nҚоҳирадан Пекинга учаётган EgyptAir авиакомпанияси самолёти, ўрнатилган бомба ҳақидаги аноним хабардан кейин, шошилинч равишда Ургенч аэропортига қўнганини хабар берган эдик.\nЎзбекистон Ҳаво йўллари хабарига кўра, Ургенч аэропорти ҳалигача ёпиқ. Аэропртга келадиган йўллар ҳам беркитилган. Самолётни текшириш давом этмоқда.


Мадуро Венесуэла иқтисодиётидаги фавқулодда ҳолатни яна узайтирди\n09:47 / 14.05.2016\nВенесуэла президенти Николас Мадуро мамлакат иқтисодиётидаги фавқулодда ҳолат тартибини яна 60 кунга узайтирди, деб хабар қилмоқда Noticias24 телеканали.\nШундай қилиб, фавқулодда иқтисодий ҳолат тўғрисидаги фармон муддати "мамлакатдаги ижтимоий барқарорликни муҳофаза қилиш учун жами 120 кунга амал қилади".\nМадуронинг қайд этишича, ушбу тартиб қабул қилинганидан бери 21та қарор қабул қилинган. Улар асосан, мамлакатдаги ижтимоий барқарорликни таъминлаш ҳамда гўёки давлат раҳбариятига нисбатан олиб борилаётган "иқтисодий уруш"га қарши курашга йўналтирилган.\nТаъкидлаш лозим, Венесуэладаги вазият, маҳсулотлар танқислиги, пулнинг кескин қадрсизланиши ва нефтнинг арзонлашуви сабабли давлат даромадларининг пасайиши билан тобора жиддий тус олмоқда. Бундан ташқари, мухолиф парламенти иш бошлагач, ижро ва қонун чиқарувчи давлат органлари ўртасидаги инқироз ҳам иқтисодий аҳволга салбий таъсир этмоқда.


Андрей Грозин: 'Мирзиёев Каримовнинг юмшоқроқ кўриниши' - BBC News O'zbek\nАндрей Грозин: 'Мирзиёев Каримовнинг юмшоқроқ кўриниши'\nМосквага ташриф буюрган Президент Шавкат Мирзиёев Кремлда Президент Владимир Путин билан музокаралар олиб борган. Икки давлат раҳбарлари анъанавий дўстлик алоқалари, иқтисодий, сиёсий ва маданий соҳадаги ҳамкорликни ривожлантириш ҳақида гапирганлар. Ташриф чоғида жаъми 16 миллиард долларлик шартномаларнинг имзоланиши маълум қилинган. Ҳар икки томон асосан, иқтисодий ҳамкорликка урғу қаратмоқда. Аммо Путин-Мирзиёев учрашувнинг сиёсий кун тартиби ҳақида нималар маълум? Би-би-си Москвадаги МДҲ институти таҳлилчиси Андрей Грозин билан суҳбатлашган.\nАндрей Грозин: Учрашувнинг сиёсий кун тартиби унчалик ҳам тиғиз эмас. Ҳар икки томоннинг сўнгги кунларда қилган баёнотларига кўра, асосан иқтисодий мавзудаги масалалар муҳокама этилади. Аммо албатта, сиёсатсиз иқтисод бўлмайди ва қандайдир сиёсий масалалар ҳам ечилиши табиий. Жумладан, ҳарбий-техник ҳамкорлик масаласи. Расмий Тошкент ўз Қуролли Кучлари ва ҳарбий саноатини тезлик билан замонавийлаштириш режасини эълон қилган. Бундан ташқари, хавфсизлик масаласи албатта кун тартибида бўлади. Бир томондан, анъанавий таҳдидлар, иккинчи томондан ҳозирги пайтда Ўзбекистонда янги шахс раҳбарлигида қарор топаётган янгича сиёсий тартиб дуч келиши мумкин бўлган янги чақириқлар ҳам бор.\nБи-би-си: Москвага ташриф кутилганининг аксига, Мирзиёевнинг хорижга биринчи ҳам, иккинчи ҳам ташрифи бўлгани йўқ. Айрим таҳлилчилар Ўзбекистон ва Қозоғистон бир нави иттифоқ тузишга, Россиянинг минтақадаги таъсирини биргаликда мувозанатлашга уринмоқда, деган фикрларни ҳам айтишди. Ўзбекистоннинг минтақадаги фаоллашуви Кремл томонидан қандай қабул қилинмоқда?\nАндрей Грозин: Бу каби эҳтимолни истисно қилиб бўлмайди албатта. Сабаби Тошкентдаги ва Остонадаги ўйинчилар анчайин идддаоли. Уларнинг ҳар иккаласи учун шубҳасиз, минтақавий сиёсий мавқеълари муҳим. Россия, АҚШ ёки Хитойнинг минтақадаги манфаатлари Ўзбекистон ва Қозоғистоннинг мустақил сиёсат юритишлари учун маълум тўсиқларни пайдо қилади. Бу ҳамма вақт шундай бўлган ва бўлади. Ўзбекистоннинг янги раҳбари шубҳасиз, минтақада янги сиёсий конфигурацияни яратишга ҳаракат қилаяпти. Ҳозир бир томондан яқин қўшнилар билан, иккинчи томондан, дунёдаги етакчи қудрат марказлари-Москва, Пекин ҳамда Вашингтон билан алоқаларни янгидан йўлга қўйиш жараёни кетмоқда. Ички сиёсатда Шавкат Миромонович Ўзбекистон иқтисодининг ривожланиши учун туртки берадиган омилларни ишга туширишга ҳаракат қилаяпти. Чунки мамлакатда иқтисодий муаммолар тўпланиб қолган. Аммо аниқ сиёсий йўналишни танламасдан туриб, иқтисодий муаммоларни ҳал қилиб бўлмайди. Ўзбекистон иқтисодини замонавийлаштириш учун катта сармоялар, технологиялар ва шубҳасиз, сиёсий дастак керак. Мирзиёев албатта тажрибали сиёсатчи, аммо халқаро сиёсатда ҳозир кўп нарсаларни ўрганаяпти. Шунинг учун Россияга ташриф кўпроқ танишув характерига эга ва ундан қандайдир сиёсий бурилишларни кутиб бўлмайди. Ўзбекистоннинг ички ва ташқи сиёсати анчайин инерцион, шошилмас. Марҳум президент даврида кескин бурилишлар бўлган, аммо бу бурилишлар ҳам мамлакат ичи ва атрофидаги узоқ муддатли сиёсий трендлар натижасида юзага келганлигини унутмаслигимиз керак. Мен ҳозирча Ўзбекистон ва Қозоғистоннинг Россияга қарши қандайдир иттифоқи ҳақида гапирмаган бўлардим. Агар шу каби жараён бўлса ҳам, у жуда секинлик билан кечади. Чунки икки мамлакатнинг иқтисодлари бир-биридан буткул фарқ қилади ва ташқи сиёсатдаги устувор йўналишлари ҳам анча фарқли. Бу ерда Қозоғистоннинг эски ва Ўзбекистоннинг янги раҳбарларининг сиёсий иродасининг ўзи етарли эмас.\nБи-би-си: Каримов сиёсий саҳнадан кетиши ортидан Россияда мана энди Ўзбекистон Россияга кўпроқ яқинлашади, ОДКБ ёки Евросиё Иттифоқига аъзо бўлади қабилидаги кутишлар пайдо бўлган эди. Бу каби кутишлар ҳозир ҳам борми?\nImage caption Андрей Грозиннинг фикрича, Москва-Тошкент алоқаларида жиддий бурилишлар кутилмайди.\nАндрей Грозин: Биласизми, ҳатто ўша пайтдаги кутишлар ҳам анчайин маргинал характерга эга эди. Ўзбекистон сиёсати билан яқиндан таниш бўлган жиддий таҳлилчилар бундай башоратлар қилишгани йўқ. Умуман олганда, буларнинг ҳаммаси сиёсий публицистика эди, холос. Менинг ўзим бошидан Тошкентнинг ташқи сиёсатида жиддий бурилишларни кутишга асос йўқлигини айтиб келаман. Бунинг бир қатор объектив ва субъектив сабаблари бор. Ўзбекистоннинг ташқи сиёсати анча муҳофазакор. Унда фавқулодда бурилишлар камдан-кам бўлади. Фақат Андижон сингари форс-мажор вазиятларда шу каби бурилишларга гувоҳ бўлганмиз. Ҳозир Ўзбекистондаги ички сиёсиё вазиятда бу каби манзара кузатилаётгани йўқ. Назарий жиҳатдан, Ўзбекистон Коллектив Хавфсизлик Шартномаси Ташкилотидаги аъзолигини қайта тиклаши мумкин. Аммо бунинг учун жанубда мавжуд бўлган анъанавий таҳдидлар анча кескин тус олиши, Ўзбекистон ва минтақадаги сиёсий тизимларга жиддий хавф солиши керак бўлади. Ҳозирча буни кўрмаяпмиз. Албатта, Афғонистонда муаммолар етарли. Аммо Тошкент ОДКБнинг эшигини қоқадиган даражада эмас. Қолаверса, Тошкент Москва билан хавфсизлик кафолатларига доир икки томонлама шартномаларга эга. Бу шартномалар Андижон воқеаларидан сўнг имзоланган эди ва уларни ҳеч ким бекор қилгани йўқ.\nБи-би-си: Биламизки, Каримов ўз вақтида Россиянинг минтақадаги таъсирига чираниб келган. Сизнингча, Путинга Мирзиёев билан музокара олиб бориш осонроқ ва Россия манфаатларини илгари суриш қулайроқ бўладими?\nАндрей Грозин: Қисман осонроқ бўлади албата. Чунки Ислом Каримов билан музокара олиб бориш жуда қийин эди. Инсон сифатида у мураккаб характерга эга бўлган ва қўшнилар, ҳамкорлар билан қандай музокара олиб бориш юзасидан қатъий қарашлари бор эди. Албатта, Мирзиёев ҳам анойи эмас. Москвадаги таҳлилчилар унга нисбатан "Каримовнинг юмшоқроқ кўриниши" ва ҳатто "Karimov light" деган иборани ҳам ишлатишяпти. Шавкат Миромонович Каримовдан ёшроқ ва сал юмшоқроқ, холос. Аммо албатта, Мирзиёев янги одам ва янги одам билан муносабатларни ўрнатиш осонроқ. Айниқса, сиз бу одамни яхши билсангиз. Путин бош вазирлик даврида Мирзиёев билан яқиндан ишлаган ва уни яхши билади. Икки раҳбар ўртасида ўзига яраша шахсий алоқалар ҳам бор. Агар Ўзбекистон иқтисодий модернизация жараёнини бошлай олса, Россия бизнесининг бу жараёнда фаол иштирок этишига имконият пайдо бўлади. Россияда эса йирик бизнеснинг ҳаммаси, биласиз, Кремл билан алоқадор. Шу маънода ҳа, Москвада кутишлар бор. Аммо бу кутишларни мен бўрттирмаган бўлардим. Албатта, муносабатлар янгидан бошланади, янги саҳифа очилади. Аммо буларнинг ҳаммаси, таъбир жоиз бўлса, алоҳида фанатизмсиз қилинади, деб ўйлайман.


Ўшлик Ҳабибуллонинг оёғи операция қилинди\nKyrgyzsatan- Osh, Habibullo Nematov, photo by Gulasal Kamoliova, 07.09.2011\n7 июл куни Ўш шаҳар касалхонасида Ўш қирғини пайтида 4-қаватдан улоқтирилган Ҳабибулло Неъматов операция қилинди.\nБир йилдан бери тўшакка михланиб қолган Ҳабибулло ўшликлар ёрдамида операцияга ётқизилди.\nЎш шаҳар касалхонаси шифокори Маҳмуд Ботировга кўра, унинг бемори Ҳабибулло операциядан яхши чиққан.\n- Ҳабибуллони операция қилдик. Унинг йиринглаган оёғини ташқи фиксация қилдик. У яраланганидан кейин икки марта вилоят касалхонасида даволанган экан. Аммо фойда бермаган. Елизаров аппаратини ўрнатдик. Суяк мияси шамоллаган бўлган. Мана шу оғир кечган. Шу учун олдин ўрнатилган мосламани олиб ташладик. Хозирча таёққа таяниб юриб туради. Хозир аниқ бу аппаратда қанча юришини айтишим қийин. Умид қиламизки, ярим йилдан кейин бу аппарат ҳам олиб ташланиб, бемалол юра оладиган бўлади. Хозир аҳволи яхши. Кейинчалик иккинчи оёғини ҳам операция қилиб, ўрнатилган темирини олиб ташлаймиз, -деди Ўш шаҳар касалхонаси доктори Маҳмуд Ботиров.\nҲабибулло бир йил олдин Ўш қирғини пайтида дўстининг уйида яшириниб ўтирган пайти, уйга бостириб кирган номаълум шахслар томонидан 4- қаватдан ташлаб юборилган эди.\n- Саккиз- ўнтаси кириб тепкилашган, урган, кейин ирғитиб юборган. Оёғимга лом билан урган. Бош бармоғимдан ҳам йиринг чиқишни бошлади. Йиқилганимдан кейин қорнимга пичоқ тиқиб қўйган, - дея бир ой олдин Озодликка ўз дардини гапириб берган эди Ҳабибулло Неъматов.\nОзодлик Ҳабибулло билан операциядан чиққанидан сўнг суҳбат қилди:\n- Оллоҳга шукур, опа, раҳмат. Юргизишаяпти. “Оёғингни босиб, нагрузка бериб юр” деяпти дўхтир. Оллоҳга шукур, юрибман опа. "Икки оёғингни ҳам темирини олса, кейин юришинг қийин бўлади. Шунинг учун биттасини олиб турайлик", деди дўхтир, - дейди Ҳабибулло.\nҲабибулло Неъматовнинг операциясига ўз исмини ошкор этишни истамаган ўшлик ўзбеклар 16 минг қирғиз соми билан ёрдам беришди.\n- Бу боланинг оиласи жуда ночор аҳволда яшар экан. Даволатишга пули йўқ экан. Ёрдам қўлини чўзганлар ҳаммаси оддий Ўшда яшайдиган беш нафар ўзбек болалар. Ўзларининг ойлигидан, топган-тутганидан қўшишди. Шундай қилиб тўпланди. Одамлар Ўшда жабр кўрганларнинг бунчалик кўплигини билмас эди. Шунинг учун энди имкони бор, таниш болаларга айтаяпмиз “келинглар, шу одамларга ёрдам берайлик” деб. Худо ҳоҳласа, қолган жабрланганларга ҳам ёрдам беришга ҳаракат қиламиз,- деди ўз исмини сир тутишни истаган ўшлик ёрдам қўлини чўзганлардан бири.\nАйни пайтда Ўш ва Жалолободда ўтган йилги воқеалардан сўнг яраланган, тўшакка михланиб қолган фуқаролар анча. Айни пайтда Ўшлик ҳуқуқ фаоллари, маҳаллий фаоллар моддий ёрдам беришда давом эттирмоқдалар.


Россияда коронавирусни юқтирганлар сони бирданига 1175тага ошди - 08.04.2020, Sputnik Ўзбекистон\nРоссия Федерациясида инфекцияни юқтирган беморлар сони 8672тага етган, 580 нафари соғайган, 63таси вафот этган. 08.04.2020, Sputnik Ўзбекистон\nРоссия Федерациясида инфекцияни юқтирган беморлар сони 8672тага етган, 580 нафари соғайган, 63таси вафот этган.\nТОШКЕНТ, 8 апр — Sputnik. Россияда бир суткада коронавирусни юқтирган беморлар сони 1175тага ошди.\n"Россияда бир сутка давомида 56та регионда коронавирусга чалинганлик бўйича 1175та ҳолат аниқланди, беш нафар инсон вафот этди", - деб хабар беради РИА Новости оператив штаб маълумотига таянган ҳолда.\nАниқлик киритилишича, касалланганлар сони 15%га ошган.\nБугунги кунда COVID-19 келтириб чиқарган пандемия 180та давлатни қамраб олди. БССТ касалланганлар сони 1,2 миллионга етгани ва ўлим ҳолати 72 мингдан ошгани ҳақида хабар берди.\nБугунги кунда коронавирусга чалинганлик ҳолатлари энг кўп қайд этилган давлатлар - бу АҚШ, Испания ва Италиядир.


Сирғали автомобиль бозоридаги нархлар (2015 йил 6 декабрь) - Автомобильные новости UZ - Скачать музыку бесплатно новинки музыки 2016-2017\nСирғали автомобиль бозоридаги нархлар (2015 йил 6 декабрь)\nELLO 6 декабр куни Сирғали машина бозори ҳар доимгидек сотувчи ва харидорлар билан гавжум бўлди. Хорижий автомобиллар бозорда бироз камайган. Малибу автомобили ҳам бу бозор жуда кам кўринди. Миллий автомобилларимиздан Нексия, Матиз, Лассети кабиларнинг сотуви жуда яхши бўлмоқда. Хорижий автомобиллар: AUDI TT (ишлаб чиқарилган йили – 2000 й, юрган масофаси – 367 000 км) – 84 млн сўм. MERCEDES-BENZ 221 (ишлаб чиқарилган йили – 2008 й, юрган масофаси – 100 000 км) – 352 млн сўм. INFINITY EX35 (ишлаб чиқарилган йили – 2008-2009 й, юрган масофаси – 94 000 км) – 160 млн сўм. LEXUS IS300 (ишлаб чиқарилган йили – 2008 й, юрган масофаси – 100 000 км) – 168 млн сўм. HYUNDAY AVANTE (ишлаб чиқарилган йили – 2008 й, юрган масофаси – 84 000 км) – 70 млн сўм. TOYOTA LAND CRUISER80 (ишлаб чиқарилган йили – 1997 й, юрган масофаси – 215 000 км) – 90 млн сўм. HYUNDAY TUSCANI (ишлаб чиқарилган йили – 2007 й, юрган масофаси – 116 000 км) – 63,8 млн сўм. MERCEDES-BENZ E200 (ишлаб чиқарилган йили – 2008 й, юрган масофаси – 71 000 км) – 151 млн сўм. BMW 318 (ишлаб чиқарилган йили – 1995 й, юрган масофаси – 180 000 км) – 47,6 млн сўм. MERSEDES-BENZ E200 (ишлаб чиқарилган йили – 2008 й, юрган масофаси – 69 000 км) – 162 млн сўм. RANGE ROVER (ишлаб чиқарилган йили – 2008 й, юрган масофаси – 125 000 км) – 700 млн сўм. TOYOTA PRADO (ишлаб чиқарилган йили – 2015 й, юрган масофаси – 18 000 км) – 290 млн сўм. Миллий автомобилларимиз: ORLANDO II (ишлаб чиқарилган йили – 2014 й, юрган масофаси – 43 000 км) – 133 млн сўм. MALIBU III (ишлаб чиқарилган йили – 2012-13 й, юрган масофаси – 30 000 км) – 95 млн сўм. CAPTIVA III (ишлаб чиқарилган йили – 2009 й, юрган масофаси – 200 000 км) – 67,2 млн сўм. EPICA (ишлаб чиқарилган йили – 2008 й, юрган масофаси – 125 000 км) – 49,2 млн сўм. LACETTI III (ишлаб чиқарилган йили – 2009 й, юрган масофаси – 48 000 км) – 47 млн сўм. LACETTI III (ишлаб чиқарилган йили – 2013 й, юрган масофаси – 14 000 км) – 61 млн сўм. LACETTI III (ишлаб чиқарилган йили – 2010 й, юрган масофаси – 168 000 км) – 42 млн сўм. COBALT II (ишлаб чиқарилган йили – 2014 й, юрган масофаси – 19 000 км) – 50 млн сўм. COBALT III (ишлаб чиқарилган йили – 2013 й, юрган масофаси – 64 000 км) – 44,8 млн сўм. COBALT II (ишлаб чиқарилган йили – 2013 й, юрган масофаси – 60 000 км) – 42 млн сўм. NEXIA II (ишлаб чиқарилган йили – 2010 й, юрган масофаси – 105 000 км) – 33,6 млн сўм. NEXIA II (ишлаб чиқарилган йили – 2010 й, юрган масофаси – 200 000 км) – 32,4 млн сўм. NEXIA II (ишлаб чиқарилган йили – 2014 й, юрган масофаси – 70 000 км) – 42 млн сўм. NEXIA SONC (ишлаб чиқарилган йили – 2001 й, юрган масофаси – 134 000 км) – 28 млн сўм. SPARK II (ишлаб чиқарилган йили – 2010 й, юрган масофаси – 115 000 км) – 29 млн сўм. SPARK II (ишлаб чиқарилган йили – 2012 й, юрган масофаси – 60 000 км) – 32 млн сўм. MATIZ (ишлаб чиқарилган йили – 2012 й, юрган масофаси – 50 000 км) – 24 млн сўм. MATIZ (ишлаб чиқарилган йили – 2008 й, юрган масофаси – 150 000 км) – 20 млн сўм. MATIZ (ишлаб чиқарилган йили – 2005 й, юрган масофаси – 200 000 км) – 19 млн сўм. DAMAS (ишлаб чиқарилган йили – 2013 й, юрган масофаси – 54 000 км) – 35 млн сўм. DAMAS (ишлаб чиқарилган йили – 2015 й, юрган масофаси – 200 км) – 42 млн сўм. Кузатувимиз жараёнида CAPTIVA III (ишлаб чиқарилган йили – 2014 й,) – 112 000 000 сўмга, TOYOTA CAMRY (ишлаб чиқарилган йили – 2007 й, юрган масофаси – 97 000 км) – 67 200 000 сўмга, LACETTI II (ишлаб чиқарилган йили – 2013 й, юрган масофаси – 78 000 км) – 51 800 000 сўмга NEXIA II (ишлаб чиқарилган йили – 2010 й, юрган масофаси – 110 000 км) – 32 200 000 сўмга, MATIZ (ишлаб чиқарилган йили – 2009 й, юрган масофаси – 190 000 км) – 18 200 000 сўмга, NEXIA II (ишлаб чиқарилган йили – 2013 й, юрган масофаси – 60 000) –37 520 000 сўмга, EPICA (ишлаб чиқарилган йили – 2009 й, юрган масофаси – 160 000 км) – 40 880 000 сўмга харид қилинди. Изоҳ: Нархлар сўмда берилмоқда. Aвтомобилларни юқорида кўрсатилган нарх билан олишингизга «.Uz» сайти кафолат бермайди. Нархлар талаб ва валюта курси қийматига қараб ўзгариши мумкин.


Яна тўрт нафар ўзбекистонлик боксчи Токио Олимпиадасига йўлланмани қўлга киритди - 04.04.2021, Sputnik Ўзбекистон\nТОШКЕНТ, 4 апр — Sputnik. Бокс бўйича Ўзбекистон терма жамоасининг яна тўрт вакили Токио-2020 Олимпия ўйинларига йўлланмага эга чиқди. Бу ҳақда Миллий олимпия\nТОШКЕНТ, 4 апр — Sputnik. Бокс бўйича Ўзбекистон терма жамоасининг яна тўрт вакили Токио-2020 Олимпия ўйинларига йўлланмага эга чиқди. Бу ҳақда Миллий олимпия қўмитаси хабар бермоқда.Бокс бўйича жаҳон лицензион мусобақасини бекор қилгани сабаб йўлланмалар қитъалар кесимида спортчиларнинг рейтингдаги поғонасига қараб тақсимланган.Унга кўра Ўзбекистон терма жамоаси вакилларидан Фанат Қаҳрамонов (-75 кг) ва Дилшод Рўзметов (-81 кг), аёллардан Райҳон Қодирова (-60 кг) ва Шаҳноза Юнусова (-69 кг) Олимпиада йўлланмаларига эга бўлишган.Шу тариқа, Токио-2020 Олимпия ўйинларида 11 нафар боксчи Ўзбекистон шарафини ҳимоя қилади. Булар Шаҳобиддин Зоиров, Миразизбек Мирзахалилов, Элнур Абдураимов, Бобоусмон Батуров, Фанат Қаҳрамонов, Дилшод Рўзметов, Санжар Турсунов, Баҳодир Жалолов, Турсуной Раҳимова, Райҳон Қодирова ва Шаҳноза Юнусова.\nтокио олимпиадаси-2020, токио, миллий олимпия қўмитаси, бокс\n13:11 04.04.2021 (янгиланди: 13:13 04.04.2021)\nТокио-2020 Олимпия ўйинларида 11 нафар бокчи Ўзбекистон шарафини ҳимоя қилади.\nТОШКЕНТ, 4 апр — Sputnik. Бокс бўйича Ўзбекистон терма жамоасининг яна тўрт вакили Токио-2020 Олимпия ўйинларига йўлланмага эга чиқди. Бу ҳақда Миллий олимпия қўмитаси хабар бермоқда.\nБокс бўйича жаҳон лицензион мусобақасини бекор қилгани сабаб йўлланмалар қитъалар кесимида спортчиларнинг рейтингдаги поғонасига қараб тақсимланган.\nУнга кўра Ўзбекистон терма жамоаси вакилларидан Фанат Қаҳрамонов (-75 кг) ва Дилшод Рўзметов (-81 кг), аёллардан Райҳон Қодирова (-60 кг) ва Шаҳноза Юнусова (-69 кг) Олимпиада йўлланмаларига эга бўлишган.\nШу тариқа, Токио-2020 Олимпия ўйинларида 11 нафар боксчи Ўзбекистон шарафини ҳимоя қилади. Булар Шаҳобиддин Зоиров, Миразизбек Мирзахалилов, Элнур Абдураимов, Бобоусмон Батуров, Фанат Қаҳрамонов, Дилшод Рўзметов, Санжар Турсунов, Баҳодир Жалолов, Турсуной Раҳимова, Райҳон Қодирова ва Шаҳноза Юнусова.


«Тўмарис» спектаклининг ҳайратлари\nБугунги кунда кино оламида фаолият юритаётган актёр, актрисаларни театрда роль ижро қилишларини тасаввур қила оласизми. Бу саволга аниқ жавоб бера олишингиз бироз мушкул, чунки театрнинг ҳам, кинонинг ҳам ўз йўли, мураккаб томонлари бисёр.\n«Ўзбеккино» миллий агентлиги томонидан мустақиллигимизнинг 25 йиллигига бағишлаб агентлик қошида «Киноактёр театр студияси» ташкил этилди. Мазкур театр студиясининг илк спектаклини режиссёр Сайфиддин Мелиев саҳналаштирди.\n«Мозийга қайтиб иш кўрмоқ хайрлидур» нақлидан келиб чиққан ҳолда театр студияси биринчи ишни «Тўмарис» номли тарихий спектаклни саҳналаштириш билан бошлади.\nСпектакль намойиши бўлиб ўтадиган «Киночилар уйи»нинг пушти зали умуман ўзгача кўриниш касб этган. Залга кириб боришингиздан тарихий маконга, эрамиздан аввалги асрларга тушиб қолгандай таассурот уйғонади. Анахита ҳайкалчалари, жониворлар шохлари, қурол-аслаҳалар, хум идишлару, мис идишларда ёниб турган шамлар ҳуллас барчаси мозийдан дарак беради.\nБу ҳали ҳаммаси эмас, залнинг ўзи ҳам худди шундай юқоридаги таассуротларни давом эттиради. Эски, катта аравалар, девор бўйлаб илинган қурол-аслаҳалар, хумлар, қадимги кийим бош ва идишлар ҳам шулар жумласидандир. Томошабинлар ўтирадиган залнинг қоқ ўртасида бир кўришда қафасга ўхшайдиган, аммо спектакль давомида ўтов сифатида фойдаланилган, қадимий турар жойи ҳам ўрнатилган.\n«Тўмарис» спектакли дейишган вақтда хаёлимизга бирдан ўша эрамиздан аввалги асрлардаги Аҳмонийларга қарши курашган, озодлик, ор-номус тимсоли бўлган сак-массагетлар маликаси Тўмарис келади. Спектакль ҳам айнан ўша сиз-у биз билган малика Тўмарис ҳақида. Аммо, умуман бошқача кўриниш, услуб, кенг тасаввур, мукаммал ижро ва қиёмидан ҳам ўтказилган даражада саҳналаштирилган спектакль ҳақида гап кетмоқда.\nТўмарис ролини ижро қилган Илмира Раҳимжонова кўпдан буён киноларда кўриниш бермагани, ижодий танаффусда бўлгани учунми ёки бошқа сабабданми шу даражада маҳорат билан ўз ролига киришдики, унинг ижросини кўрган бағри тош инсон ҳам ўзини тута олмасдан кўз ёши қилиши тайин эди. Айниқаса ўғли Спарангиз вафотида унинг нидоси юракни ўртаб, этни жунбушга келтирадиган даражада бўлган. Актриса ушбу ролга жуда ҳам мос танланган, «Тўмарис ролини бошқа актириса Илмира каби ўйнай олмайди» дейдиган даражада ажойиб ижро бўлган.\nСпектаклдаги ҳар бир актёр ўз ўрнида, уларни ҳеч бирини бошқа актёр билан алмаштириб бўлмайдиган даражада танланган. Ҳаттоки баъзи актрисалар спектаклда роль ижро қилиш хоҳиши баландлиги туфайли, баъзи бир ролларни иккита актриса ҳам ижро қилган. Мисол учун Тўмарис ролида Илмира Раҳимжонова билан биргаликда, Гулхумор Абдуллаева гавдаланади. Рада ролини эса актрисалар Жамила Ғофурова, ҳамда Наргиза Салмоновалар ижро қилишган. Бундан ташқари кино оламининг юлдузлари Карим Мирходиев, Фарҳод Ҳудойбердиев, Феруза Собитова, Ҳусан Рашидовлар спектаклда такрорланмас ижролари билан намоён бўлишди.\nСпектакль давомида бир зум ҳам эътиборни йўқотмайсиз, чунки эътиборингиз, диққатингиз актёрларнинг диққат эътибори билан қўшилиб кетади. Улар каби ўйлаб, улар каби фикрлай бошлайсиз. Режиссёр томошабинни сония қадар зериктирмасликка, сония қадар чалғимасликнинг жуда ҳам ажойиб йўлини ўйлаб топган.\nСиз ўрта қатордаги ўриндиқда ўтирган бўлсангиз Эрон шоҳи Кирёвуш сизнинг ёнингизда айёр канизак Меҳрибедодни бўғишга чоғланса, ҳолбуки бу жонли, ростдан ҳам бўлаётгандек тассаввур уйғотса қандай қилиб чалғишингиз мумкин.\nСпектаклнинг давомийлик вақти яъни 50 дақиқа ичида сизга қўрқув, ваҳима, ачиниш, муҳаббат, эзгулик, нафрат, ор-номус, озодлик, кураш туйғуларининг энг юқори даражаси ҳамроҳ бўлади.\nМазкур тажрибага қўрқмасдан бел боғлаган режиссёр Сайфиддин Мелиев театрни саҳналаштириш учун роппа роса 3 ойдан ортиқ вақт мобайнида тайёргарлик кўрганини ҳам алоҳида таъкидлаш лозим. Кўпгина актёр, актрисалар йиллик таътилдан кечиб бўлса ҳамки ўз ишларига содиқ туришган.\nКино танқидчилар, журналистлар, меҳмонлар мазкур спектаклни, мазкур тажрибани жуда ҳам юқори баҳолашди. Ҳақиқатдан ҳам катта бир асарни, катта бир даврни узоғи билан 50 дақиқанинг ичига жо қилишнинг ўзи бўладими. Йиғилганлар мазкур спектаклни яна бир келиб томоша қиламан деган қарор билан кетишди.\nНашр санаси: 17-08-2016


Покистон расмийлари Бин Лодин қаердалигини билишганми? - BBC News O'zbek\nПокистон расмийлари Бин Лодин қаердалигини билишганми?\nImage caption Ҳарбий шаҳарда жойлашган иморатда ким яшаётганидан Покистон армияси нақадар хабардор бўлган?\nУсамо Бин Лодиннинг Покистондан топилиши ва ўлдирилиши нақадар кутилмаган воқеа бўлди? Би-би-си бу савол билан Ал-Қоида ва Толибон ҳақида бир неча китоблар ёзган ва охирги йилларда АҚШ ҳукуматининг яқин маслаҳатчиларидан бирига айланган журналист Аҳмад Рашидга мурожаат қилди.\nРашид: Йўқ, мен учун бу кутилмаган янгилик бўлгани йўқ, чунки унинг Покистонда эканлигини ҳамма биларди. Фақатгина Покистон ҳукумати расмийлари Бин Лодин Покистондалигига кўз юмишган ёки буни тан олишни истамай келишган. Лекин, унинг Абатободда бўлгани кўплар учун кутилмаган нарса бўлди, чунки бу ҳарбий шаҳар, у британлар томонидан бир қалъа сифатида қурилган. Бутун шаҳар устидан назорат ҳарбийлар қўлида бўлиб келган, хавфсизлик чоралари жуда қаттиқ бўлган. Лекин, шунга қарамай, Бин Лодин бу шаҳарда яшаб келган. Покистон армияси бригадасининг базаси ҳам шу ерда жойлашган, аскарларни тайёрлайдиган коллеж ҳам шу ерда. Бу жуда муҳим иншоотлар. Лекин, Бин Лодин, шунча назоратга қарамай, ўзи учун йирик вилла қурган ва ҳеч қандай хавф-хатарсиз яшаб келган.\nБи-би-си: Сиз армия бригадаси бор дедингиз. Қанчалар яқин у Бин Лодин вилласига?\nРашид: Абатободдаги битта бригада шаҳарнинг ичида жойлашган. Бу кичкина шаҳар, унинг аҳолиси 300 минг киши атрофида. Шаҳардаги деярли ҳамма нарса: дўконлар, ширкатлар ва хизматлар армияга хизмат қилади.\nБи-би-си: Сизнингча, Покистон ҳукуматида кимдир аниқ билганми ёки, ҳеч бўлмаса, шубҳа қилганми Усамо Бин Лодиннинг Абатободда яшаб келаётганини?\nРашид: Менинг бунга ишончим комил, чунки бундай кичкина шаҳарнинг ўртасида бу каби ҳашаматли кошонада яшаб келаркансиз-у, шаҳарни бошқариб келаётган юқори мартабали ҳарбий расмийлар нима бўлаётганини билишмас экан. Бу иморат қабила оқсоқоллари бошпана топишлари учун ёки Ал-Қоида жосуслари учун қурилган бўлиши мумкин, ва армия бу иморат бошқаларидан нақадар ажралиб турганини пайқамаганига ишониш қийин. Армия учун буни изоҳлаш жуда қийин бўлса керак.\nБи-би-си: Покистонда ёки бошқа мамлакатларда Бин Лодиннинг ўлими ортидан нималар юз бериши мумкин?\nРашид: Менимча, ҳам Афғонистон, ва ҳам Покистонда қасддан одам ўлдиришлар юз беради. Ал Қоиданинг ўзи ва унинг иттифоқчилари қатор ҳужумларни уюштиришлари мумкин. Бу ҳужумлар Оврўпо ва АҚШда ҳам уюштирилиши мумкин. Лекин, Бин Лодиннинг ўлими Ал-Қоиданинг барбод бўлганини англатмайди. Бу билан Ал-Қоида бизнинг турмушимиздан буткул йўқ бўлмайди. Ал-Қоида фаолияти давом этади. Баъзи одамлар учун, масалан 11 сентябр ҳужумларида ҳалок бўлган инсонларнинг яқинлари ва қариндошлари учун бу катта бир саҳифанинг ёпилгани, адолат қарор топганини англатиши мумкин. Лекин, террорчилик ва экстремизм ҳақида гапирадиган бўлсак, ҳали бу саҳифа ёпилмаган.


Зарбдор туманида 3 декабрь куни Заиф эшитувчи болалар махсус мактаб интенатида маданий тадбир бўлиб ўтди. »\nЗарбдор туманида 3 декабрь куни Заиф эшитувчи болалар махсус мактаб интенатида маданий тадбир бўлиб ўтди.\n03 декабрь, 2019 26 jizzax Jizzax vb yangiliklari\n“3 декабрь Ҳалқаро ногиронларни ҳимоя қилиш куни” муносабати биланжорий йилнинг 3 декабрь куни Зарбдор туман Янгиобод махалла фуқаролар йиғини худудидаги Заиф эшитувчи болалар махсус мактаб интенатида маданий тадбир бўлиб ўтди.Тадбирда туман хокими Рўзиев Зафар Шаропович иштирок этди. Туман хокими ўз сўзида ногиронлар, ижтимоий ва жисмоний имконияти чекланганларга хукуматимиз томонидан кўрсатилаётган эътибор ва ғамхўрликлар хақида таъкидлаб ўтди. Хомий ташкилотлар томонидан болалар учун махсус тайёрланган совғалар туман хокими иштирокида болаларга топширилди. Тадбирда Зарбдор тумани маданият бўлими хонандалари М.Сатторов хамда Х.Равшановлариштирок этишди. Тадбир истеъдодли ёшлар томонидан тайёрланган бадиий чиқишлар билан давом этди. Тадбирга 200 нафарга яқин ёшлар ва туман фаоллари иштирок этишди.\nЗарбдор туманида “3 декабрь Ҳалқаро ногиронларни ҳимоя қилиш куни” муносабати билан жорий йилнинг 3 декабрь куни Зарбдор туман марказида ишга тушган “Лаззатли” миллий таомлар умумий овқатланиш шаҳобчасида маданий тадбир бўлиб ўтди.\nЗарбдор тумандаги Заиф эшитувчи болалар махсус мактаб-интернатида “Жамият меҳрсиз яшай олмайди” шиори остида маданий тадбир ўтказилди.\n1-июнь “Халқаро болаларни ҳимоя қилиш куни” муносабати билан 2019 йил 31 май куни Зарбдор туман марказидаги 11-сонли Болалар мусиқа ва санъат мактабида “Болаларга беринг дунёни” деб номланган мусиқий-бадиий кеча бўлиб ўтди\n“Халқаро ногиронлар куни” муносабати билан Қашқадарё вилоятида хайрли ишлар амалга оширилди\n"Болаларга меҳр, эътибор"


9 ой ичидаги қишлоқ, ўрмон ва балиқ хўжалиги маҳсулотлари умумий ҳажми маълум - yangiliklar\n9 ой ичидаги қишлоқ, ўрмон ва балиқ хўжалиги маҳсулотлари умумий ҳажми маълум — yangiliklar\n2017 йилнинг январь-сентябрида қишлоқ, ўрмон ва балиқ хўжалиги маҳсулот (хизматлар)ларининг умумий ҳажми 46 194,3 млрд. сўмни ёки 2016 йилнинг шу даврига нисбатан 103,5 фоизни ташкил қилди. Бу ҳақда Давлат статистика қўмитаси ҳисоботида айтилди.\nСиз ҳозир Иқтисодиёт категориясидаги янгиликларни кўриб чиқдингиз. Бу сарловҳаси 9 ой ичидаги қишлоқ, ўрмон ва балиқ хўжалиги маҳсулотлари умумий ҳажми маълум бўлган мақола yangiliklar.net сайтига киритилган.\nВенесуэлада нақд пуллар йўқлиги...\nҚҚСнинг ортиқча суммасини...\nЭкспортда нақд валютани қабул...\nЎзбекистон ташқи савдо...\nЭкспорт сиёсатида маркетинг...


21.02.20 13:18\tmsk\nТуркманистон электр узатиш тармоғида рўй берган носозлик туфайли Ўзбекистон энергетика тизимида аварияга қарши автоматика тизими ишлаши оқибатида ўзбекистонлик истеъмолчилар вақтинча тармоқдан узилганини хабар қилади «Ўзбекистон миллий электр тармоқлари» АЖ матбуот хизмати.\n21 февраль куни эрталаб Туркманистон энергетика тизимига тегишли «Мари иссиқлик станцияси» ва «Сердар» подстанциялари оралиғидаги 500 кВли Л-511 ҳаво тармоғи фавқулотда ўчган. Натижада Туркманистондан етказиб берилаётган электр энергияси 780 МВтдан 60 МВтгача камайган.\n«Айни пайтда туркманистонлик энергетиклар томонидан ҳаво тармоғидаги носозлик бартараф этилмоқда.\nЎзбекистон электр энергияси таъминоти тизимида импорт амалиёти ўрнини қоплаш учун барча захира кучлари сафарбар этилган, мамлакатимизда ишлаб чиқарилаётган электр энергияси истеъмолчиларга етказиб берилмоқда», — дейилади хабарда.\nЎзбекистон 2019 йил 1 декабрдан қўшни Туркманистондан электр энергиясини импорт қила бошлаган. Биринчи кун 14,9 млн кВт*с электр энергияси, иккинчи кун — 15,4 млн кВт*соат етказиб берилган. Бироқ, 4 декабрь куни «Сердар» (Туркманистон) ва «Қоракўл» (Ўзбекистон) станцияларини боғлаб турувчи электр тармоғида авария юз бергани боис Навоий, Бухоро ва Сурхондарё вилоятлари автоматлаштирилган тизим туфайли автоматик равишда тармоқдан узилган.\nБугунги кунда Ўзбекистоннинг электр энергиясига бўлган эҳтиёжи 69 млрд кВт*соатни ташкил этади. Республикадаги иссиқлик ва гидро электр станциялари йилига 64 млрд кВт*с электр энергиясини ишлаб чиқаради. Электр энергияси дефицити Тожикистон ва Қозоғистондан қилинаётган импорт ҳисобига қопланади.\nUzAuto Motors компанияси Damas ва Spark нархини 20 фоизга оширди


АҚШ-2020: Кимда қандай имконият?\n11:03 / 03.11.2020\nАмерика Қўшма Штатлари президентлиги сайлови ҳал қилув палласига яқинлашди. Яқин вақтлар ичида сайлов участкаларида овоз бериш жараёни бошланади. Сайлов куни арафасида таҳлилчиларнинг аксари Жо Байден Трампни ортда қолдириб, АҚШнинг янги президенти бўлишини тахмин қилишмоқда.\nГарчи демократик партия вакили яқин вақтгача Трампни катта устунлик билан ортда қолдириб келган бўлса ҳам, сўнгги паллаларга келиб орадаги фарқ камайди. Шундай бўлса ҳам бугун кўпчилик Жо Байден ғалаба қозонади деб ишонмоқда. Шу билан бирга, ҳатто Демократик партияни қўллайдиган нашрлар ҳам Трампда ғалаба қозониш учун имконият борлигини ёзмоқда.\nАҚШнинг 50та штати президентлик сайловида учга бўлинади. Бир қисми демократик партияни қўлласа, яна бир қисми республикачилар партияси вакили тараф бўлади. Учинчи қисм эса ҳар икки партияга ҳам хайрихоҳ бўлмасдан, ким сайловолди пойгасида яхшироқ қатнашса ва реал ваъдалар берса, ўшани қўллайди. Аксарият ҳолларда АҚШда ким президент бўлиши ана шу бетараф штатларнинг овозига боғлиқ бўлади.\nСайловлар бошлангунга қадар номзодларнинг ҳар бири ўзини қўллайдиган штатларни аниқ билади. Масалан, Калифорния ҳар доим демократик партия вакилларини қўллаб келган ва бу штатда Байденнинг ғалаба қозониши кундай равшан. Алабама эса ҳар доим республикачилар партиясига овоз берган. Шу сабабли бу штатда Трамп ғалаба қозонишига ҳеч ким шубҳа билдирмайди.\nАгар демократлар ва республикачилар партиясининг номзодларини қўллайдиганларнинг аниқ ҳисоб-китоби қилинса ва бетараф штатлар чиқариб ташланса, у ҳолда сайловларда Байден 183:113 ҳисоби билан ғалаба қозонади.\nКейин икки номзоддан бири фаворит бўлиши мумкин бўлган штатлар бор. Бундай штатларда кутилмаган натижалар ҳам рўй бериши мумкин. Аммо бунинг эҳтимоли жуда паст.\nЖо Байден бундай штатлардан Нью-Мехико (13 фоиз), Мэн ва Виржиния (12 фоиз), Колорадо (11 фоиз), Нью-Ҳемпшир (10 фоиздан) да устунликка эга. Бу унга яна 33 делегат овозини беради. Трамп эса Аляска, Жанубий Каролинада (ҳар бирида 9 фоиздан) ва Монтанада (8 фоиз) фаворит бўлиб кўринди. Бу унга яна 15та овоз тақдим этади.\nҒолиб ёки фаворит аниқ бўлган штатлар ҳисоблангандан сўнг, тахминий ҳисоб Байден фойдасига 216-128 бўлади. Бу бир қарашда, Трамп учун умидсиз вазиятга ўхшаб кўринади. Бироқ бу бироз чалғитувчи ҳолат ҳисобланади. Бунга сабаб шуки, бир қанча штатларда қоғозда кураш қизғин кетаётганга ўхшаса ҳам, аслида уларда республикачи номзоднинг ғалаба қозониш эҳтимоли юқори.\nУшбу штатларнинг энг йириги Техас бўлиб, у АҚШдаги сайловчилар сони бўйича иккинчи ўринда туради (38 овоз). Сўровларга кўра, Трамп ушбу штатда 4 фоиз билан етакчилик қилмоқда, аммо дастлабки овоз бериш чалғитувчи бўлиши ҳам мумкин. У ерда рекорд кўрсаткич қайд этилди, муддатидан олдин овоз берганларнинг 53 фоизи республикачиларга овоз берган, 36 фоизи демократларга. Бундай ҳолатда Трамп Техасда ғалаба қозониши ва вазиятни ўнглаши мумкин.\nАнъанавий равишда бетараф бўлган штатлардан Айова (6 овоз) ва Оҳайо (18 овоз) ҳам Трампга овоз бериши эҳтимоли катта. Сўровларга кўра, Трамп Айовада 2 фоиз, Оҳайода 1 фоиз устунлик билан етакчилик қилмоқда.\nАммо дастлабки овоз бериш натижалари ушбу штатларда турлича бўлганини инобатга олсак, вазият яна ўзгариши мумкин. Оҳайода муддатидан олдин овоз бериш натижаларига кўра, республикачилар 49 фоиз, демократлар 38 фоиз овоз олган. Айовада эса аксинча, дастлабки овоз беришга кўра, демократлар вакили етакчилик қилмоқда (46 фоиз 33 фоизга қарши), аммо ҳар икки штатда ҳам натижа сайлов куни аниқ бўлиши айтилмоқда. Консерватив электорат шу куни тўғридан тўғри овоз бериши кутилмоқда.\nАгар ушбу штатларда Трамп ғалаба қозонса, унда ҳисоб 216-190 кўринишида ўзгаради. Ана шундан сўнг қизғин кураш бошланади ва сайлов натижаларини қолган 9та бетараф штат ҳал қилади. Бу штатларда Трамп ҳам, Байден ҳам ғалаба қозониши мумкин.\nЎз навбатида, шу 9 штат ҳам уч тоифага бўлинади.\nБиринчи тоифа – оқ танли аҳоли кам бўлган жанубий штатлар. Буларга Жоржия (16 овоз), Флорида (29 овоз), Аризона (11 овоз) ва Невада (6 овоз) киради. Трампнинг энг яхши имкониятлари Жоржияда бўлиб, у ерда республикачилар вакили 51 фоиз, демократлар вакили эса 42 фоиз овоз олиши тахмин қилинмоқда.\nФлорида ва Аризонада сайлов участкаларида овоз беришнинг дастлабки маълумотларида тахминий тенглик кетяпти. Агар сайлов кунидаги фаоллик ошса, унда бу штатларда ҳам Трамп ғалаба қозониши мумкин.\nНевадада вазият бироз мураккаб – бу штат анъанавий равишда демократларни қўллаши билан танилган. Бундан ташқари, олдиндан овоз бериш натижаларига кўра, Байден 5 фоиз овоз билан 3 фоиз овоз олган Трампни ортда қолдирмоқда. Катта эҳтимол билан ушбу штатда демократлар вакили ғалаба қозонади.\nБетараф штатларнинг иккинчи гуруҳи бир пайтлар ўз заводлари билан машҳур бўлган, аммо янги минг йилликда кучли инқирозга учраган шимолдаги штатлар ҳисобланади. Ушбу штатларга Мичиган (16 овоз), Висконсин, Миннесота (ҳар бири 10 овоз) ва Пенсильвания киради.\nБу штатлар бўйича бир нарса дейиш қийин. Уларда ўтказилган сўровномалар Байденнинг 7-8 фоиз устунлигини кўрсатмоқда. Бироқ ҳал қилувчи овоз республикачилар партиясида қолади. Ҳозирча Трамп Мичиган штатида 3 фоиз, Висконсин штатида – 8 фоиз овоз оляпти. Фақат Миннесота штатида демократлар партиясини яхшироқ қўллашмоқда (15 фоиз). Катта эҳтимол билан, Миннесота Байден учун овоз беради, аммо Мичиган ва Висконсин Трампнинг ғалабасида ҳал қилувчи роль ўйнаши мумкин.\nСўнгги икки штат – овозларни олдиндан айтиб бўлмайдиган штатлар ҳисобланади. Демократлар 6-12 ноябрь кунлари оралиғида почта орқали келган овозларни ҳисоблаш ҳуқуқига эга бўлишди. У ердаги ҳисоб-китобларда катта ўзгаришлар тахмин қилинмоқда, икки томон ҳам олдиндан бир-бирини овозларни сохталаштиришда айблай бошлади. Ушбу штатлардан Пенсильвания 20 овоз ва Шимолий Каролина 15 овозга эга.\nШимолий Каролина анча рақобатбардош штат ҳисобланади. Биринчидан, бу штатда муддатидан олдин овоз беришда кутилмаган натижалар қайд этилмайди. Иккинчидан, у ерда овоз бериш жараёни катта бўшлиқни келтириб чиқармайди. Шимолий Каролинада демократларга 37 фоиз, республикачиларга 32 фоиз овоз олдиндан бериб бўлинган. Бу штатдаги овоз бериш жараёнлари Байденнинг 2 фоизлик устунлигини кўрсатмоқда. Жами овозлар 12 ноябргача ҳисобланади. Бу штатда ҳам сўнгги натижа қандай бўлишини олдиндан тахмин қилиш қийин.\nПенсильвания ҳам натижани олдиндан тахмин қилиб бўлмайдиган штатлардан бири ҳисобланади. Аммо ҳозирча АҚШ мустақиллигининг бешиги бўлган мазкур штатда Байден ғалаба қозонадиганга ўхшаяпти. Дастлабки овоз бериш натижаларига кўра, сайловчиларнинг 66 фоизи демократик партия вакилига, атиги 23 фоизи республикачилар вакилига овоз берган. Ўтказилган сўровлар ҳам бу штатда Байденнинг 5 фоизга олдинда кетаётганини кўрсатмоқда.\nАгар барчаси юқорида тахмин қилингандай амалга ошса, Трамп Байденнинг 252 овозига қарши зарур бўлган 271 овозга эга бўлади. Шимолий Каролинанинг қолган 15та овози учун баҳслар узоқ вақт давом этади. Бироқ бу ҳисоб-китобнинг ҳаммасини Байденнинг ғалабаси бекор қилиши мумкин. Шу сабабли, бугун АҚШдаги сайловда ким ғалаба қозониши мумкинлигини тахмин қилиб бўлмайди.\nКонгрессменлар Байденнинг инаугурациясига бронежилетларда келишни режалаштиришмоқда\nTwitter Трампни блоклади. Унинг қайси постлари биржадаги нархларнинг «оёғини осмондан қилиб юборганди?»\n23:54 / 14.01.2021\nРеспубликачи конгрессвумен Жо Байденга импичмент эълон қилмоқчи


Жозе Моуриньо: «Урилмаган пенальти бизга таъсир қилгани йўқ» / CHAMPIONAT.asia\n08:02Бугун 22:15. Ўзбекистон U-16 - Саудия Арабистони U-16 2 02:29Кечаги кун қаҳрамони ким? (ФОТО) 22 02:15“Фенербахче” – “Бешиктош” учрашувида бешта қизил карточка кўрсатилди 6 02:00“Ювентус” ҳамшаҳарларини тўртта гол билан “жазолади”+ФОТО 9 01:45Каталония дербисида “Барселона” йирик ғалабага эришди+ФОТО 18 01:17Неймар кунига 100 минг евродан кўпроқ ишлаб топади 8 00:49Миньоле АПЛда 8 та пеналтини қайтарди 7 00:05Обамеянг Бундеслигада африкалик футболчи рекордини такрорлади 7 23:44Афонин майдонга тушиши билан “Спартак” гол уриб, мағлубиятдан қутулиб қолди 7 23:36Ла Лига, 6-тур. Автоголлар эвазига "Барселона" йирик ғалабани нишонлади 72 23:25Бундеслига. "Боруссия" дарвозаси ишғол этилди, лекин... 9 23:25Англия чемпионати. “Голлар шоуси”да “Ливерпуль” ғолиб чиқди + ФОТО 24 23:13Гвардиола: “Саненинг голи муҳим эди” 6 23:11А Серия. "Наполи" машаққатли ўйинда ғалабага эришди 4 22:58Осиё ўйинлари. Футзал: Ўзбекистон терма жамоаси ярим финал йўлланмасини қўлга киритди 16\n18 авг 23:22\nЖозе Моуриньо: «Урилмаган пенальти бизга таъсир қилгани йўқ»\n«Челси» устози Жозе Моуриньо АПЛ 1-туридан ўрин олган «Халл»га қарши ўйиндан (2:0) сўнг ўз фикрларини билдирди.\n«Иккинчи бўлимда биз дастлабкисидек ўйнай олмадик. Биринчи 45 дақиқаликда биринчи ўйин учун анча яхши тарзда тўп тепдик. Ўйинни яхши бошладик, ҳатто урилмаган пенальти ҳам бизга таъсир қилгани йўқ. Мен «Челси» биалн Стэмфорд Бриджда бир қатор ўйинларни ўтказганман, бугунги биринчи бўлимда кўрсатган ўйинимиз улар орасида энг яхшиларидан бири бўлди.\nИккинчи бўлимда биз ҳисобни ушлаб қолиш учун ҳаракат қилди, бунга сабаб мавсум энди бошланганидир. Бундан ташқари бизнинг учта ҳужумкор ярим ҳимоячиларимиз куни кеча миллий терма жамоалари сафида ўйнаб қайтишганди», – дейди Моуриньо.


Сумалакнинг тарихини биламизми? — Minbar\n21 мар 01:25 4 дақиқада ўқийсиз Мақолалар\n"Йилбоши" маъносини англатувчи "наврўз" атамасини таърифлашга ҳеч қандай зарурат йўқ. Наврўзнинг азалий рамзи "сумалак" борасида бундай деб бўлмайди. Туркий, арабий, форсий, рус, ҳиндий ва санскрит тилларидаги луғатлар, турли тадқиқотлар воситасида сумалак таомининг биз билмаган тарихи маълум бўлди.\nОч қолган аёл ва болалари ҳақидаги "ёлғон" афсона\nБу таомнинг номи "сумалак", "сумелек", "сумаляк" (туркий), "саману" (форсий) каби яна бир нечта шаклларда учрайди. Форсий луғатларда "саману – ундирилган буғдойдан тайёрланган овқат тури" дея изоҳланган.\nЎзбек тилининг изоҳли луғатида ҳам шунга ўхшаш "ундириб янчилган буғдой ва ундан тайёрланадиган ҳолвайтарсимон овқат" дейилган.\nМатбуотда, туркум мақолалар ва тадқиқотларда "сумалак" сўзининг келиб чиқиши тўғрисида асосан бир аёл ва унинг оч қолган болалари тўғрисидаги ҳикоя сўзланади.\nОна оч болаларини овутиш учун қозонга сув, уйдаги охирги бир сиқим буғдой ва қўзғаганда товуш чиқиб туриши учун тўрт-бешта тош солиб қайнатади. Очлик ва болалари қайғусидан толиққан она ухлаб қолади. Эрталаб уйғониб, қозонда ажойиб овқат қайнаб турганини кўради. Болаларига буни "си малак" (ўттиз малак) пиширган дея тушунтиради. Аҳоли ҳозир сумалакни "малаклар пиширган таом" сифатида танийди.\nБалки бу ривоятларда жон бордир... Унда нега қиш пайтлари том шифтида қаторлашиб осилиб турган музларни ҳам сумалак деймиз? Улар бир-бирига сира ўхшамайди. Ёшлигимиздан бери эшитиб келаётган ҳикояларимиз ранг-баранг ва қизиқарли бўлса-да, уларда яна нимадир етишмаяпти. Бу ерда ҳақиқий тарих билан алоқадор нимадир қолиб кетаяпти.\nМинг йил олдинги изоҳ\n"Сумалак" атамаси таркибидаги "малак" биз ўқиган ё эшитган ҳикоялардаги арабий "малак" (фаришта) ва "су" форсий "се" (уч) ёки "си" (ўттиз) сўзлари билан ҳеч қандай алоқаси йўқлиги маълум бўлди.\n"Сумалак" соф туркий (ўзбекча) сўз бўлиб чиқди. Муз сумалак билан қозондаги қайноқ таомнинг ҳам ўхшаш сифатлари бор экан.\nМуаммо ечими Маҳмуд Кошғарийнинг "Девону луғатит турк" китобидан топилди. Асарнинг III жилдида "сума" сўзига: "Ивитилган буғдой номи. У қуритилиб, туйилади. Сўнг ундан угра ош ва нон тайёрланади. Шарбат олиш мақсадида ундирилган арпа учун ҳам шу сўз қўлланади", – деб жуда тушунарли изоҳ берилган.\n"Сума" сўзи мустақил маъно англатувчи иккита: "сув" ва "ман" (дон) сўзининг бирикувидан ташкил топган экан ("Тегирмон" сўзига солиштириб кўринг: "тугар" + "ман", донни тугиб, туйиб ун қилувчи). "Сума" сумалакнинг илк шакли эди.\nҚишда қор суви эриб том шифтида пайдо бўладиган муз "сумалак" эса "сув" ва "буламак", "буламақ", "булатмақ" сўзлари қўшилувидан шаклланган.\nСув солиниб, олов ёқилган.\nҲиндлар ҳам сумалак ичишган\nҲиндларда "Сомаведа" номи билан машҳур китоб бор.\nҲозиргача олимлар санскритдаги "сома" сўзини "сиқмоқ", "эзмоқ" феълидан олинган деб тахмин қилади. Лекин "сома" сўзи ҳиндий адабиётларда ичимлик ва кўкдаги ой номини англатади холос. Қарийб барча таржимонлар негадир "сома"ни маст қилувчи шарбат деб ҳисоблайди.\nҲозиргача мутахассислар "сома" тайёрланадиган гиёҳ номини ахтаришади, турли фаразларни билдиришади. Ҳатто "сома"ни ўсимлик номи дейишади.\nМаҳмуд Кошғарий эса "сома" сув ва буғдой (арпа ҳам) эканини ёзади.\nТайёр бўлган сумалак.\nЎзимизнинг сумалакка қайтамиз\nСумалак бир кеча қайнади, пишди, дам еди, тайёр бўлди. Энди қозондан ёпинчиқ олинади ва сумалак юзига қаралади. Бу ишни ҳамиша кўпни кўрган қариялар бажаради. Унинг юзидаги шаклларга қараб, кираётган йилнинг қандай келиши, об-ҳаво, деҳқончилик, чорвачилик аҳволи, юрт тинчлиги, ободлиги тўғрисида билишга уринишади.\nШиддат билан ўтиб бораётган йиллар эътиборимиздан четда қолаётган, бизга аҳамиятсиздек туюлган айрим қадриятларимизни ўзи билан олиб кетаверади.\nЛекин эътибор беринг – сумалак ўз номини ўзи айтадиган таомдир. Унинг исмини бошқа изоҳлар унинг ўзичалик аниқ ифодалай олмайди. "Сумалак" тўрт унсурнинг қўшилувидан тайёрланади: сув, ҳаво (шамол), тупроқ, олов.\nУшбу мақола Абу Райҳон Беруний номидаги Шарқшунослик институти катта илмий ходими, тарихчи олим Абдусаттор Жуманазарнинг сумалак ва наврўз ҳақидаги туркум мақолалари асосида тайёрланди.


Тест натижаси қачон эълон қилинади? - zarnews.uz\nПрезидент қарори билан жорий йилги тест синовлари июль-август ойларида ўтказилиши белгиланди, деб ёзмоқда Xushnudbek.uz.\nШунингдек, жорий йилда ҳам тест натижалари ДТМнинг расмий веб-сайтида эълон қилинади. Фақат балл эълон қилишда тартиб бироз бошқачароқ бўлади.\nШунинг учун ҳам аввал ҳамма тест топшириб бўлишини кутиш керак. Якуний натижа шундан кейингина маълум бўлади.


IT Park соврин жамғармаси 55 минг доллар бўлган танлов эълон қилди – Kommers.uz\nТехнология\t8:30 | 6.11.21\nIT Park соврин жамғармаси 55 минг доллар бўлган танлов эълон қилди\nТанлов давлат, ижтимоий ва бизнес соҳалари ҳамда коррупцияга қарши кураш йўналишларида дастур ишлаб чиқишдан иборат\nЎзбекистонда соврин жамғармаси 55 минг доллар бўлган «Open Data Challenge 2021» хакатонига рўйхатдан ўтиш бошланди. Бу ҳақда IT Park Uzbekistan матбуот хизмати хабар берди.\nМаълум қилинишича, «Open Data Challenge 2021» — бу танлов бўлиб, унда иштирокчилар 2021 йил 3 декабрдан 5 декабргача очиқ маълумотлардан фойдаланган ҳолда онлайн форматда дастурлар ишлаб чиқиши керак бўлади. Хакатон 4 та йўналишда ўтказилади: давлат, ижтимоий ва бизнес соҳалари ҳамда коррупцияга қарши кураш\nТаъкидланишича, иштирокчилардан тўрт йўналишдан бири бўйича «One Million Uzbek Coders» сертификатига ега бўлиши талаб этилади. Аризаларни топширишнинг охирги муддати 2021 йил 1 декабрь экани қайд этилган.\nШунингдек, аввалги «Open Data Challenge» хакатонларида ишлаб чиқилган лойиҳалар учун (2018 йилдан 2020 йилгача) соврин жамғармаси 6 минг долларни ташкил қилувчи «Open Data Cup» мусобақаси ташкил этилган.\nХабарда қуйидаги ҳаволалар орқали рўйхатдан ўтиш ва қимматбаҳо пул мукофотлари учун беллашиш имкониятига эга бўлиш мумкинлиги айтилган:\nХакатон учун ҳавола;\nТанлов учун ҳавола.\nХакатон ва танлов ҳақида батафсил ушбу ҳавола орқали билиб олиш мумкин.\nАввалроқ IT Park Жиззахда корпоратив акселераторни ишга туширгани хабар қилинганди. Шунингдек, Нукусда ёшлар учун стартап ғоялар танловига ариза қабул қилиш бошлангани ҳақида хабар берилди.


Қарздор товар қарз шартномаси асосида олинган товарни қарзга олинган нархдан қимматроқ нархда сотиб олса, уни қарзга олинган нархда қайтара оладими? Бунда қандай ҳужжатлар расмийлаштирилади?\nТовар қарз шартномаси асосида бир корхона (ООО “А”) бошқа корхонага (ООО “Б”) 1 000 кг шакарни 1500 сўм нархда қарзга берди. Қарзни қайтариш муддати келганда шакарнинг нархи 1 кг учун 2 500 сўмни ташкил этди. ООО “Б” қарзни қайтариш учун шакарни ошган нархда сотиб олди.